
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


LITTERAE APOSTOLICAE 
I 


INDULGENTIA PLENARIA QUOTIDIANA BASILICAE GRANATENSI S. IOANNIS DE DEO 
IN PERPETUUM CONCEDITUOR. 


BENEDICTUS PP. XV 


Ad perpetuam rei memoriam. — Extat Granatae, in Hispania, conspi- 
cuum, magnitudine molis et pretiosis artis operibus, templum divo Ioanni 
de Deo sacrum, antiqua fidelium religione celeberrimum et basilicae 
privilegiis nuper per Nos auctum. Nunc vero cum Vicarius Generalis 
Ordinis S. Ioannis de Deo, vulgo « Fate bene fratelli » enixas Nobis 
preces adhibuerit, ut illud templum etiam privilegio indulgentiae ple- 
nariae quotidianae perpetuae de benignitate Apostolica decorare veli- 
mus, Nos, piis huiusmodi votis, quantum in Domino possumus, annuen- 
dum censuimus. Quare, audito Venerabili Fratre Nostro S. R. E. Cardinali 
Poenitentiario Maiore, de omnipotentis Dei misericordia et Bb. Petri et 
Pauli Apostolorum Eius auctoritate confisi, per praesentes concedimus, 
ut omnes et singuli ex utroque sexu fideles, qui vere poenitentes et ubi- 
cumque sacramentali confessione rite expiati dicta in basilica S. Ioannis 
de Deo, Granatae in Hispania, ad S. Synaxim accesserint, ibique pro chri- 
stianorum principum concordia, haeresum extirpatione, peccatorum con- 
versione ac S. Matris Ecclesiae exaltatione pias ad Deum preces effu- 
derint, plenariam quovis anni die lucrandam omnium peccatorum suorum 


Acta, vol. IX, n. 8. — 1-8-917. bY 


370 Acta Apostolicae Sedis - Commentarium Officiale 


indulgentiam et remissionem, quam etiam animabus fidelium in purga- 
torio detentis per modum suffragii applicari posse, misericorditer in 
Domino concedimus et largimur. Pariter decernimus, ut omnes aliae 
indulgentiae cunctaque privilegia, quibus ipsa Basilica pollet, immutata 
permaneant. Contrariis non obstantibus quibuscumque. Praesentibus 
perpetuis futuris temporibus valituris. 

Datum Romae apud sanctum Petrum, sub annalo Piscatoris, die xn 
iunii mcmxvil, Pontificatus Nostri anno tertio. 


P. Card. Gasparri, a Secretis Status. 


Il 


PRAEFECTURA APOSTOLICA DE KASSAI SUPERIORE, CONGI BELGICI, IN VICARIA- 
TUM APOSTOLICUM ERIGITUR. 


BENEDICTUS PP. XV 


Ad perpetuam rei memoriam. — Quae catholici nomini aeternaeque 
fidelium saluti bene, prospere ac feliciter eveniant, ea ut mature prae- 
stemus Nos admonet supremi apostolatus munus, quo in terris, licet 
immeriti, fungimur. Jamvero cum postremis hisce annis catholica religio 
in Praefectura Apostolica de Kassai Superiore, Congi Belgici, laetos 
progressus, tum quod spectat ad auctum numerum christianorum ac 
Missionariorum; tum ad multiplicitatem educationis et caritatis instituto- 
rum, Deo favente, habuerit; Nos, collatis consiliis cum Venerabilibus 
Fratribus Nostris S. R. E. Cardinalibus negotiis Propagandae Fidei prae- 
positis, ut in praedicta Missione aeternae fidelium saluti opportunius 
provideretur, eandem in Apostolicum Vicariatum erigendum esse cen- 
suimus. Quae cum ita sint, motu proprio, deque certa scientia ac matura 
deliberatione Nostris, nec non de Apostolica Nostra auctoritate, prae- 
sentium vi, Praefecturam Apostolicam de Kassai Superiore, Congi Bel- 
gici, servatis actualibus limitibus, in Apostolicum Vicariatum erigimus: 
ipsumque Vicariatum Apostolicum, sic per Nos erectum, curis concre- 
ditum volumus Missionariorum Instituti Immaculati Cordis B. Mariae 
Virginis de Schentvelt. Decernentes praesentes litteras firmas, validas 
et efficaces semper existere et fore, suosque plenarios et integros effectus 
sortiri atque obtinere, illisque ad quos spectat, vel in posterum spectare 
poterit, in omnibus et per omnia plenissime suffragari: sicque iudican- 
dum esse ac definiendum, atque irritum et inane si secus super his a 

quoquam, quavis auctoritate, scienter vel ignoranter attentari contigerit. 
Non obstantibus contrariis quibuscumque. 

Datum Romae apud sanctum Petrum, sub annulo Piscatoris, die x1 
iunii Mcmxvil, Pontificatus Nostri anno tertio. 


P. Carp. Gasparri, a Secretis Status. 


Il 


PRAEFECTURA APOSTOLICA DE « BAHR-EL~GAZAL » IN VICARIATUM APOSTOLI- 
CUM ERIGITUR. 


BENEDICTUS PP. XV 


Ad futuram rei memoriam. — Ut mature praestemus quae rei sacrae 
procurationi melius gerendae faciant atque ut, aucto Pastorum numero, 
christiani gregis custodiae diligentius prospiciamus, supremi aposto- 
latus munus Nos admonet, quo in terris licet immeriti fungimur. Iam- 
vero cum in Praefectura Apostolica de « Bahr-el-Gazal » ut catholicum 
nomen impensius proveheretur et christiana fides maiora in dies incre- 
menta susciperet, opportunum consilium visum fuerit Praefecturam ean- 
dem in Apostolicum Vicariatum erigere: Nos, collatis consiliis cum Vene- 
rabilibus Fratribus Nostris S. R. E. Cardinalibus negotiis Propagandae 
Fidei praepositis, inspectis sacrarum aedium in illis regionibus multipli- 
citate, educationis et caritatis institutorum numero ac populi pietate, 
haec, quae infrascripta sunt, decernenda existimavimus. Nimirum motu 
proprio atque ex certa scientia et matura deliberatione Nostris deque 
Apostolicae Nostrae potestatis plenitudine, praesentium tenore, Praefe- 
cturam Apostolicam de « Bahr-el-Gazal » in Vicariatum Apostolicum eri- 
gimus, actualibus servatis limitibus. Decernentes praesentes litteras 
firmas, validas atque efficaces semper existere et fore, suosque plena- 
rios et integros effectus sortiri atque obtinere, illisque ad quos spectat, 
vel in posterum spectare poterit, in omnibus et per omnia plenissime 
suffragari; sicque in praemissis iudicandum esse ac definiendum, atque 
irritum et inane si secus super his, a quoquam, quavis auctoritate, 
scienter vel ignoranter contigerit attentari. Non obstantibus contrariis 
quibuscumque. 

Datum Romae apud sanctum Petrum, sub annulo Piscatoris, die x11 
iunii mcmxvil, Pontificatus Nostri anno tertio. 


P. Carp. GaspaRRi, a Secretis Status. 

IV 


SODALIBUS ET MONIALIBUS CONGREGATIONIS SS, REDEMPTORIS QUANDAM PRE- 
CEM RECITANTIBUS [NDULGENTIA CCC DIERUM IN PERPETUUM CONCEDITUR. 


BENEDICTUS PP. XV 


Ad perpetuam rei memoriam.— Cum Deipara Virgo Maria de Per- 
petuo Succursu praecipua sit Patrona Congregationis SSmi Redem- 
ptoris, peropportunum Nobis videtur, eos qui se eidem Congregationi 
devoveant, peculiari erga eandem B. Mariam Virginem prece uti, qua 
se et Institutum tantae Matris pietati quam maxime commendent. Preces 
igitur, quas Nobis supremus dictae Congregationis Moderator ostendit, 
et quarum exemplar in Tabulario Brevium Apostolicorum, ne error 
deinceps irrepat, adservari iussimus, Apostolica Nostra Auctoritate rite 
adprobamus, easque, audito etiam dilecto filio Nostro S. R. E. Cardi- 
nali Poenitentiario Maiore, caelestibus Ecclesiae thesauris libenti quidem 
animo locupletamus. Quare omnibus ac singulis sive eiusdem Congre- 
gationis alumnis, sive Monialibus SSmi Redemptoris, qui, corde saltem 
contrito, infrascriptam orationem recitaverint, qua vice id egerint, tre- 
centos dies de iniunctis eis seu alias quomodolibet debitis poenitentiis 
in forma Ecclesiae consueta relaxamus, quam poenitentiarum relaxa- 
tiones etiam animabus fidelium in Purgatorio detentis per modum suf- 
fragii applicari posse indulgemus. Praesentibus perpetuo valituris. In 
contrarium facientibus non obstantibus quibuscumque. Oratio haec erit: 
« O Maria, Mater de Perpetuo Succursu, tibi Congregationem Nostram, 
«cuius peculiaris esse voluisti Patrona, humiliter commendo. Eam, 
« quaeso, custodi et ab omni malo, praesertim cuiuscumque relaxationis 
« vel minimae, defende. Floreant in ea paupertas, castitas, obedientia, 
« regularum observantia, spiritus orationis et zelus animarum, maxime 
« derelictarum. Missionibus nostris ceterisque laboribus apostolicis impe- 
« tra a Divino Redemptore abundantiam caelestium benedictionum. Su- 
« periores nostros, sodales et amicos continuo favore circumda et prose- 
« quere. Omnia tandem Instituti bona spiritualia et temporalia tuo semper 
« materno tuere praesidio. O Domina Nostra, o Mater nostra, memento, 
« quaeso, Tutricem te esse Congregationis quam possedisti ab initio ». 

Datum Romae apud sanctum Petrum, sub annulo Piscatoris, die 
xv iunii mcmxvi, Pontificatus Nostri anno tertio. 


-P. Carp. Gasparri, a Secretis Status. 

V 


SODALIBUS INSTITUTI SCHOLARUM CHRISTIANARUM QUANDAM PRECEM RECI- 
TANTIBUS INDULGENTIAE PARTIALIS AC PLENARIA IN PERPETUUM CON- 
CEDUNTUOR. 


BENEDICTUS PP. XV 


Ad perpetuam rei memoriam. — Dilectus filius Himerius a Iesu, 
Praepositus Generalis Instituti Fratrum Scholarum Christianarum, refert 
ad Nos ipsius religiosae familiae fratres consuevisse piam quandam 
precem recitare « Magistri ante scholam » ad divinum lumen humiliter 
impetrandum. Ut autem haec pia recitatio uberiori fiat cum emolumento 
spirituali, enixas Nobis idem Generalis Praepositus preces exhibet, ut 
nonnullas indulgentias de thesauro Ecclesiae, Nobis divinitus commisso, 
ipsius precis recitationi benigne adiungere dignemur. Nos votis his con- 
cedentes, audito dilecto Filio Nostro S. R. E. Cardinali Poenitentiario 
Maiore, de omnipotentis Dei misericordia ac Bb. Petri et Pauli Apo- 
stolorum Eius auctoritate confisi, omnibus et singulis Fratribus ex Insti- 
tuto Scholarum Christianarum ubique terrarum, qui, quovis per annum 
die, precem « Magistri ante scholam » iuxta exemplar quod in Tabulario 
tertiae Sectionis Nostrae Secretariae Status asservari iussimus, quo- 
cumque idiomate, dummodo versio fidelis sit, recitaverint, contrito saltem 
corde, de numero poenalium dierum in forma Ecclesiae consueta tre- 
centos expungimus. Orationis autem tenor sequens esto: « Seigneur, 
«c'est vous qui étes ma force et ma patience, ma lumiére et mon con- 
« seil: c’est vous qui me soumettez le cceur des enfants que vous avez 
« confiés 4 mes soins. Ne m’abandonnez pas 4 moi-méme un seul 
« moment. Donnez-moi, pour ma propre conduite et pour celle de mes 
« éléves, esprit de sagesse et d’intelligence, l’esprit de conseil et de 
« force, esprit de science et de piété, l’esprit de votre sainte crainte et 
«un zéle ardent pour procurer votre gloire. unis mes travaux 4 ceux 
«de Jésus-Christ, et je prie la trés sainte Vierge, saint Joseph, les 
« Anges Gardiens, saint Jean-Baptiste de la Salle, de me protéger dans 
« l’exercice de mon emploi. Ainsi soit-il ». Insuper iisdem fratribus, qui 
per integrum anni scholasti;i mensem quovis die lectionibus dicato 
precem ipsam recitaverint, unoque dicti mensis die ad arbitrium cuius- 
que eligendo, admissorum confessione rite expiati atque Eucharisticis 
dapibus refecti, Communitatis suae Sacellum, vel quodvis publicum tem- 

plum visitent, ibique pro Christianorum Principum concordia, haeresum 
extirpatione, peccatorum conversione ac S. Matris Ecclesiae exaltatione 
pias ad Deum preces effundant, quo die id agant, plenariam omnium pec- 
catorum suorum indulgentiam et remissionem misericorditer in Domino 
concedimus. Porro largimur ut fratribus ipsis, si malint, fas sit plena- 
riis his ac partialibus indulgentiis functorum vita labes poenasque 
expiare. Contrariis non obstantibus quibuscumque. Praesentibus per- 
petuis futuris temporibus valituris. Volumus autem ut praesentium Lit- 
terarum transumptis, seu exemplis, etiam impressis, manu alicuius 
Notarii publici subscriptis ac sigillo personae in ecclesiastica dignitate 
vel officio constitutae munitis, eadem prorsus fides adhibeatur, quae 
adhiberetur ipsis praesentibus si forent exhibitae vel ostensae. 

Datum Romae apud sanctum Petrum, sub annulo Piscatoris, die 
xvi iunii mcemxvi, Pontificatus Nostri anno tertio. 


P. Carp. Gasparri, a Secretis Status 


VI 


FOEDERI MISSAE QUOTIDIANAE IN ARCHIDIOECESI NEO-EBORACENSI INDUL- 
GENTIAE ET PRIVILEGIA IN PERPETUUM CONCEDUNTUR. 


BENEDICTUS PP. XV 


Ad perpetuam rei memoriam. — Dilectus filius Noster Ioannes M. 
S. R. E. Cardinalis Farley, ex concessione et dispensatione apostolica 
Archiepiscopus Neo-Eboracensis, Nos edocendos curavit, se in id venisse 
consilii, ut in sua quoque Archidioecesi « Foedus Missae quotidianae » 
institueret, quod iam in Hibernia insula conditum, recens a Nobis cae- 
lestibus Ecclesiae thesauris locupletatum fuit. Cum autem vehementer 
optet, etiam sibi concreditos fideles ad Sacrum singulis diebus audien- 
dum allici, atque inde facilius divino convivio recreari; enixas Nobis 
preces adhibuit, ut constituendo Operi easdem ac pro Hibernia tum ple- 
narias, tum partiales indulgentias largiri dignaremur. Nos igitur, quibus 
est ompino persuasum, uberes ex huiusmodi religionis pietatisque Foe- 
dere fructus in Domino perceptum iri, audito etiam dilecto filio Nostro 
S. R. E. Cardinali Poenitentiario Maiore, piis hisce votis benigne obse- 
cundandum censuimus. Quare, praesentium tenore, Apostolica Auctori- 
tate Nostra, omnibus ac singulis utriusque sexus Christifidelibus Archi- 

dioeceseos Neo-Eboracensis tantum, qui ad « Foedus Missae quotidianae » 
pertinebunt, die primo eorum in hance Sodalitatem ingressus, si vere 
poenitentes et confessi Sstium Eucharistiae Sacramentum sumpserint, 
plenariam; ac sodalibus in eadem Consociatione describendis, in cuiusli- 
bet eorum mortis articulo, si vere poenitentes et confessi ac S. Commu- 
nione refecti, vel, quatenus id facere nequiverint, saltem contriti, nomen 
Iesu ore, si potuerint, sin minus corde devote invocaverint, etiam ple- 
nariam; nec non praedictis sodalibus, qui quovis anni mense saltem 
novem diebus continuis Missae interfuerint, atque uno quo cuique libeat 
ex novem hisce diebus, vere poenitentes et confessi Sacra se Commu- 
nione refecerint, ac Missa durante pro Christianorum Principum con- 
cordia, haeresum extirpatione, peccatorum conversione ac S. Matris Eccle- 
siae exaltatione pias ad Deum preces effuderint, plenariam similiter 
omnium peccatorum suorum indulgentiam et remissionem misericorditer 
in Domino concedimus atque impertimus. Praeterea iisdem Sodalibus, 
qui, corde saltem contrito, quolibet profesto die Missam audiverint, 
eaque durante, ut praefertur, oraverint, septem annos totidemque qua- 
dragenas; iis autem sociis, qui quodvis pietatis vel caritatis opus ex 
dicti Foederis praescripto peregerint, centum dies de iniunctis eis, seu 
alias quomodolibet debitis poenitentiis in forma Ecclesiae consueta 
relaxamus. Quas omnes et singulas indulgentias, peccatorum remis- 
siones ac poenitentiarum relaxationes, excepta plenaria indulgentia in 
articulo mortis lucranda, etiam animabus fidelium in Purgatorio detentis 
per modum suffragii applicari posse indulgemus. Denique veniam Apo- 
stolica Auctoritate Nostra facimus, cuius vi Missae, ad quodlibet altare 
pro anima cuiusvis sodalis celebrandae, animae ipsi perinde suffragen- 
tur ac si ad privilegiatum Altare fuissent celebratae. Non obstantibus 
contrariis quibuscumque. Praesentibus perpetuo valituris. Volumus autem 
ut praesentium Litterarum transumptis, seu exemplis, etiam impressis, 
manu alicuius Notarii publici subscriptis ac sigillo personae in ecclesia- 
stica dignitate vel officio constitutae munitis, eadem prorsus fides adhi- 
beatur, quae adhiberetur ipsis praesentibus si forent exhibitae vel 
ostensae. 

Datum Romae apud S. Petrum, sub annulo Piscatoris, die xxvi iunii 
mcMXvil, Pontificatus Nostri anno tertio. 


P. Carp. Gasparri, a Secretis Status. 

EPISTOLAE 
I 


EXPOSTULATIONEM AB EPISCOPIS MEXICANIS EDITAM IN LEGEM ILLIC LATAM 
DE RE PUBLICA NOVANDA ADPROBAT B. P. ET NUNTIAT SE DIE FESTO 
B. M. V. GUADALUPENSIS LITATURUM PRO MEXICANO POPULO. 


Venerabiles fratres, sailutem et apostolicam benedictionem. — Ex- 
ploratum vobis est, nec uno quidem argumento, quibus apud vos iam 
pridem, ob motus conversionesque rei publicae, adversis utitur catho- 
lica Ecclesia rebus, eas animum Nostrum habuisse atque etiamnunc 
habere vehementer sollicitum; neque ignoratis, quam impense Nos, etsi 
tanto a vobis intervallo disiungimur, curas aerumnasque vestras parti- 
cipemus. Cur vero vos hodie universos, venerabiles fratres, hisce adea- 
mus litteris, caussam affert expostulatio illa quam paulo ante edidistis, 
postquam Queretari nonis februariis hoc anno Lex promulgata est de 
re publica in Foederatis Mexici Civitatibus novanda. Perlegimus equi- 
dem, diligenterque, pro rei gravitate, expendimus quae a vobis communi 
scripta sunt consilio; ex iisque, quaemadmodum exspectabamus, emineie 
vidimus tum incensum studium pro divinis Ecclesiae iuribus propu- 
gnandi, tum navitatem qua tuendae popularium vestrorum fidei prospi- 
citis, eo quidem maiorem quo saevioribus iactamini fluctibus, tum deni- 
que insitam vobis caritatem patriae, cuius prosperitatem recte dicitis 
ab reverentia avitae religioni debita seiungi non posse. Quod si hisce 
sensibus, qui optimo cuique probandi sunt, tota nititur expostulatio illa 
vestra, fatendum quoque est bene multas et graves eidem constare 
caussas; aliis enim novae Legis capitibus sacra Ecclesiae iura negle- 
guntur, aliis vero penitus oppugnantur. Quod igitur inustam Ecclesiae 
iniuriam allataque rei catholicae detrimenta, stabili officii conscientia, 
conquesti estis, rem scitote vos fecisse pastorali officio apprime conso- 
nam et laude Nostra dignissimam. Sit ceterum vobis solacio, quod pecu- 
liari paternae caritatis Nostrae testimonio trepidis vobis afflictisque 
adsumus, et nihil reliqui facturi sumus, quod ad vos levandos iuvan- 
dosque pertineat. Hortamur interea, venerabiles fratres, si tamen hor- 
tatione indigetis, mitissimo Christi Iesu, Pastorum Principis, spiritu 
imbuamini adeo, ut, vincentes in bono malum, eam animi magnitudinem, 
constantiam patientiamque praeferatis, qua vos, in praesenti potissimum, 
affluere necesse est. Quoniam vero id in primis percupitis, ut, catholica 


i 

istic religione in pristinum decus restituta, civium concordia discipli- 
naeque sanctitas revirescant, quas cotidie molestias aegritudinesque 
fortiter perpetimini, eas Deo placando offeratis, ut optata misericors 
vestra quam primum perficiat. Neque etiam deerit vobis Beatissima 
Dei Genitrix, quae e Sanctuario Guadalupensi pro Mexicano populo 
vigilat; Eaque, uti alias, nec semel, praesentissimam nationi Patronam 
se praestitit, ita minime dubitandum quin sit vobis, in hac tanta acerbi- 
tate rerum, validam brevi latura opem. Vobiscum profecto ad eiusdem 
Virginis solium perpetuis instabimus Nosmetipsi precibus; immo etiam, 
ut de eiusmodi coniunctione aliqua exstet significatio, placet, venera- 
biles fratres, certiores vos facere, die duodecimo mensis decembris, quo 
die B. Mariae Guadalupensis sollemnia apud vos aguntur, esse Nos 
sacris operaturos tum in Eius honorem quam, hoc titulo, praecipua 
veneratione colitis, tum in salutem carissimi Nobis Mexicani populli. 
Quod vero deliberatum Nobis est, id sibi quoque praenuntiari sciant 
dioecesium vestrarum fideles, ut eo ipso die, consociatis Nobiscum obse- 
crationibus, pacis et tranquillitatis munera patriae tam conturbatae 
facilius concilient. Quorum auspicem, paternaeque benevolentiae Nostrae 
testem, vobis, venerabiles fratres, universoque clero et populo unicuique 
vestrum concredito apostolicam benedictionem peramanter impertimus. 

Datum Romae apud S. Petrum, die xv mensis iunii, festo SS. Cordis 
Iesu, anno mcmxvil, Pontificatus Nostri tertio. 


BENEDICTUS PP. XV 


II 


AD R. D. FRATREM IOANNEM IOSEPHUM FRATRUM AB INSTRUCTIONE CHRI- 
STIANA MODERATOREM GENERALEM, ABSOLUTO PRIMO SAECULO POST 
RELIGIOSAM EAM FAMILIAM CONDITAM. 


Dilecte fili, salutem et apostolicam benedictionem. — Quod nuntias 
exeunte huius anni mense septembri primum saecularem familiae, cui 
praepositus es, nalalem fore, iucundum Nobis accidit; quamquam haec 
tempora vix Nos patiuntur fructum capere iucunditatis. Etenim vestra 
recordantes in Ecclesiam et in civilem societatem promerita, non potest 
fieri quin recreemur. Constat, post magnam illam rerum conversionem 
factam sub exitum saeculi decimi octavi, quum summa esset inopia 

sacerdotum, praeclaro vos fuisse adiumento Parochis, cum in aliis 
pastoralis ministerii partibus, tum maxime in erudienda instituendaque 
aetate puerili. Cuinam auditae non sunt illae ad oppidum Ploérmel ortae 
et deinceps per Armoricam diffusae scholae, quibus quidem magna ex 
parte tribuendum esse consentiunt omnes, quod ea regio prae ceteris 
Galliae ab avitae fidei constantia et ab integritate morum nobilitata 
sit. Nec ignoramus istum laborem, a vobis, duce Venerabili Francisco 
Maria de la Mennais, susceptum pro communi salute, non se Armoricae 
continuisse finibus, sed alias quoque provincias complexum esse, atque 
ad ipsas transmarinas oras se extendisse, satis bono cum animarum 
fructu et religionis incremento. Quod igitur divina benignitate, per dif- 
ficultates quidem nec paucas nec mediocres, huc usque provecti estis 
equidem gratulamur. Simul vero cupimus optamusque ut, hoc spatium 
feliciter confectum respicientes, novam sumatis alacritatem aggrediendi 
ad ea quae restant. Idque etiam ob eam causam quia, cum hoc bellum 
conquieverit, extenuatis iterum et fere ubique ordinibus Cleri, strenuos 
adiutores, vestri similes, sacrum ministerium, multo magis quam antea, 
postulabit. - Quo autem caelestia munera quorum apud Nos est dispen- 
satio, vos efficiant alacriores, vobis omnibus itemque iis qui se vobis 
adiunxerint, plenariam peccatorum veniam, usitatis conditionibus lucran- 
dam, die xxtx septembris proximi aut alio die qui vobis opportunior 
videatur, cum aliquod sacrum ad grates Deo persolvendas celebrabitis, 
iam nunc perlibenter concedimus. Quorum auspicem divinorum mune- 
rum ac testem paternae benevolentiae Nostrae, apostolicam benedictio- 
nem tibi, dilecte fili, universisque Sodalitatis istius alumnis et fautoribus 
amantissime impertimus. 

Datum Romae apud sanctum Petrum, die xvi iunii Mcmxvu, Pon- 
tificatus Nostri anno tertio. 


BENEDICTUS PP. XV 


AD R. P. STEPHANUM BABIN, ANTISTITEM BENEDICTINORUM AD MARIAE D. N. 
DE « COGULLADA », DE ILLA AEDE « REGINA PACIS » DEDICANDA. 
Dilecte fili, salutem et apostolicam benedictionem. — Admodum 

probatur Nobis illud quod cum tuis sodalibus cepisti consilium istius 

aedis, quam novo et magnificentiore cultu reficitis, dedicandae mense 

octobri proximo, cum satis opera processerint, Reginae Pacis. Principio 
enim id proficiscitur, ut videmus, a singulari quodam studio Nobis obse- 
quendi. Nam intelligentes praecipuo in maerore esse animum Nostrum 
ex hac tanta internecione filiorum, consolari Nos, quantum est in vobis, 
contenditis, Virginem Beatissimam implorando: cuius apud Deum patro- 
cinio, ut quae « Principem pacis » mundo ediderit, ad finiendum bellum 
maxime Nos confidere professi sumus. In quo libet Guerangeri alumnos 
agnoscere, spiritum religiose conservantes optimi et pientissimi viri, qui 
nihil unquam habuit antiquius quam Romani Pontificis optata, nedum 
iussa, exsequi. Nos autem vestrae in Nos pietatis officium eo comple- 
ctimur libentius, quia cum officio coniunctum est fraternae caritatis, 
sollicitae quidem non solum de communi salute gentium, quae iam 
nimium diu inter se dimicant, sed etiam de sempiterna requie tam mul- 
torum quibus haec eadem dimicatio mortem maturaverit. Quod ipsum 
utrumque omnino consentaneum est vestro ordini: cum et vobis, tradi- 
tum a Patriarcha Sanctissimo, insigne sit Paw, et Odilonis Cluniacensis 
ardor et sedulitas ad animas pie defunctorum adiuvandas, in vobis tam- 
quam hereditario iure perseveret. Iam vero ut appareat vehementer Nobis 
vestrum placere propositum, volumus ut ista aedes statuto a vobis 
tempore Mariae D. N. sub titulo Reginae Pacis Nostra auctoritate dedi- 
cetur. Itaque Venerabilem Fratrem Franciscum Archiepiscopum Myren- 
sem, qui apostolicae isti legationi praeest, Nostrum renuntiamus Lega- 
tum qui hanc dedicationem peragat Nostro nomine. Eique damus etiam 
ut peracto sacro solemni benedictionem papalem, cum plenaria pecca- 
torum venia, adstantibus largiatur. Idem autem plenariae indulgentiae 
beneficium, usitatis conditionibus semel lucrandum in solemnitate dedi- 
cationis itemque in perpetuum die eius solemnitatis anniversario, omnibus 
concedimus, qui tum aedem istam, orandi causa, inviserint. Auspicem 
interea divinorum munerum ac testem paternae benevolentiae Nostrae, 
tibi, dilecte fili, tuisque sodalibus universis apostolicam benedictionem 
amantissime impertimus. 

Datum Romae apud S. Petrum, die xx iunii mcmxvi, Pontificatus 
Nostri anno tertio. 


BENEDICTUS PP. XV 

IV 


AD R. D. LEANDRUM SCHNERR, SAC. BENEDICTINUM, ARCHIABBATEM 8. VINCENTII, 
OB ANNUM XXV EXEUNTEM EX QUO ABBAS INITIATUS EST. 


Dilecte fili, salutem et apostolicam benedictionem. — Testandae 
benevolentiae, qua te prosequimur ob merita, occasionem libentibus 
Nobis affert proximus dies, quo abhinc annis xxv rite es initiatus abbas, 
cum iam hoc ipso anno sexagesimum natalem videris monasticae pro- 
fessionis tuae. Ex quo enim isti coenobio es praepositus, non solum de 
tuo ordine salubriter meruisti, sancta tuorum sodalium tuenda confir- 
mandaque disciplina, sed etiam de americana ecclesia, studiis philoso- 
phiae ac theologiae in sacro seminario, quod coenobio adiunctum est, 
optime constitutis. Quare gratulantes tibi vehementer, gratesque tecum 
et cum tuis omnibus agentes Deo, potestatem tibi facimus in eum, qui 
appropinquat, faustum diem semel benedicendi, Nostro nomine. Auspi- 
cem vero divinorum, quae optamus tibi, munerum, habe, dilecte fili, 
apostolicam benedicltionem quam tibi amantissime impertimus. 

Datum Romae apud S. Petrum, die 1 iulii Mcmxvu, Pontificatus Nostri 
anno tertio. 


BENEDICTUS PP. XV 


V 


AD R. P. D. ALFREDUM LOUWICK, SACERDOTUM A MISSIONE VICARIUM GENERA- 
LEM, DE SODALITIO « MULIERUM A CARITATE » ABHINC TRIBUS SAECULIS 
INSTITUTO. 


Dilecte fili, salutem et apostolicam benedictionem. — Si quid est 
quod a Nobis singulari quadam cura foveri debeat, certe pium Sodali- 
tium debet mulierum a caritate. Namque in iis, quae inclitus pater et 
legifer vester, pro suo salutis alienae studio, providentissime invenit, 
hoc, ut principem tempore, ita nobilem utilitate locum obtinet. Constat 
virum incomparabilem pluribus annis ante Congregationem Missionis 
conditam, eorum miseratum vicem quorum inopia valetudinis incom- 
modis cumularetur, multifariam pias feminas societate coniunxisse, quae 

huiusmodi calamitosos, opitulandi causa, inviserent: atque ut eorundem 
operam beneficentiae assiduitate perficeret, ideo Filias Caritatis insti- 
tuisse: quibus propterea iam inde ab initio « ancillis aegrotantium paupe- 
«rum » inditum nomen. Nec vero satis explicari potest quam ingentem 
beneficiorum vim, trium saeculorum spatio, pepererit hoc Sodalitium, 
brevi per orbem terrarum longe lateque diffusum. Quae quidem bene- 
ficia totum complectuntur hominem, spectantibus, uti par est, optimis 
feminis per curationem corporum ad sanationem animorum. Mirum enim 
quantum christiana caritas valet ad persuadendum; nec facile bonae 
exhortationi resistitur, cui bene facta comitentur. - Quoniam igitur in 
proximum mensem decembrem accepimus indicta esse sacra sollemnia 
ob trecentesimum natalem saluberrimi instituti, placet Nobis ea, Ponti- 
ficalis indulgentiae muneribus, augustiora facere, idcirco etiam, ut, cum 
miserorum numerus praeter modum excreverit, ad subveniendum iis 
bonos omnes excitemus. Itaque sodalibus Vincentianis, non ex hac 
tantum societate sed ex quavis familia, quotquot saecularem memoriam 
aliqua supplicatione celebrabunt, plenariam peccatorum veniam, statis 
conditionibus lucrandam, largimur. Atque auspicem caelestium bono- 
rum, Nostraeque benevolentiae paternae testem, tibi, dilecte fili, iisque 
omnibus quos memoravimus, apostolicam benedictionem amantissime 
impertimus. 

Datum Romae apud S. Petrum, die xu iulii Mcmxvu, Pontificatus 
Nostri anno tertio. 


BENEDICTUS PP. XV 


VI 


AD PETRUM S. R. E. CARD. LA FONTAINE, PATRIARCHAM VENETIARUM, GRATIAS 
PERSOLVENS DE OFFICIOSISSIMIS LITTERIS QUIBUS ILLE, UNA CUM DOCTO- 
RIBUS DISCIPLINAE IURIS TRADENDAE, DE NOVI CODICIS PROMULGATIONE 
B. P. GRATULATUS EST. 


Dilecte fili Noster, salutem et apostolicam benedictionem. — Qui, 
Cancellarii munere, Pontificium istud iuris canonici lyceum moderaris, 
et dilecti filii praeses ac doctores eidem disciplinae tradendae, com- 
muni Nonis Iuliis data ad Nos epistula, ita Nobis de novi Codicis pro- 
mulgatione, gestientibus laetitia animis, gratulati estis, ut quam cepimus 
e praeclaro eventu delectationem, eam Nobis veluti iterari ac redinte- 

grari senserimus. Plures quidem sunt caussae, ut scribitis, cur vos 
gaudio Nobiscum simul afficiamini. Intererat enim totius catholici nomi- 
nis, in tanta tamque dispersa ecclesiasticarum legum mole, eas in unum 
colligi, amotis obsoletis vel a temporum condicione alienis; id prae- 
cipue virorum sacri ordinis intererat, ut leges haberent perspectas, quas 
et ipsi retinere et Christifidelibus servandas proponere debeant; neque 
minus utilitatis inde iuris periti capient, praesertim qui ad eiusmodi 
disciplinam alumnos instituunt, cum ante, in disiectis implicatisque 
rebus, ingenti sententiarum varietate perturbarentur. At recte dicitis, 
peculiari ac propria quadam de caussa esse vobis laetandum: quod vide- 
licet ille fuerit Codicis conficiendi auctor, quem Lycei vestri iuris cano- 
nici munificentissimum fuisse auctorem merito gloriamini. Sic igitur 
insigne opus putetis fel. rec. decessoris Nostri Pii X veluti accepisse e 
manibus, ut, quo accuratius perfectiusque alumnis Codicem explanave- 
ritis, eo maiorem Parenti immortalis memoriae vestro honorem tribuisse 
videamini. Munus ceteroqui vobis delatum fore posthac minus ad exse- 
quendum grave, quis non videt? Qua in re volumus, ita iuris canonici 
disciplinam in posterum tradatis, ut Codicem, prouti evolvitur, gradatim 
commentata oratione declaretis; neque enim Nobis probabitur quicum- 
que, excurrendo, ingenio nimis indulserit suo, discipulosque, a via iam- 
nunc expeditiore deflexos, in tricas vel in difficultates coniecerit. Quod 
reliquum est, scitote, quibus observantiae studiique significationibus Nos 
scribendo prosecuti estis, eas perquam gratas Nobis iucundasque acci- 
disse; quas ut rependamus, apostolicam benedictionem tibi, dilecte fili 
Noster, itemque praesidi et doctoribus iuri canonico istic tradendo, cae- 
lestium conciliatricem donorum paternaeque caritatis Nostrae testem, 
amantissime in Domino impertimus. 

Datum Romae apud S. Petrum, die xvi iulii anno mcmxvu, Pontifi- 
catus Nostri tertio. 

ACTA SS. CONGREGATIONUM 


SACRA CONGREGATIO CONSISTORIALIS 


I 
BUSCODUCEN. 


CONCESSIONIS PALLII AD PERSONAM 


R. P. D. GUILELMO VAN DE VEN, EPISCOPO BUSCODUCENSI 


Quae diuturno Episcopatus tui tempore, in fidelium bonum et in 
catholicae religionis utilitatem inter tuos operatus es, SShum Dominum 
Nostrum Benedictum PP. XV inclinarunt, ut, recurrente xxv anno ab 
Episcopatu suscepto, Tibi et laborum praemium et benevolentiae Suae 
testem ultro impertiret. 

Quare ipse SSmhus Dominus censuit ac decrevit Sacrum Pallium de 
corpore B. Petri Apostoli sumptum Tibi ad personam tradere. 

Hoc itaque Consistoriali decreto idem SSmus Dominus S. Pallium 
insigne Pontificalis dignitatis plenitudinis Tibi assignat ac tribuit, ut in 
sacris functionibus iuxta liturgicas normas illo uti possis ac debeas. 

Ad hoe autem ut illud prima vice Tibi imponatur, SSmus Pontifex 
hoc eodem decreto delegat Revihum Archiepiscopum Ultraiectensem, vel, 
ipso impedito, alium Antistitem quem Tu malueris gratiam et commu- 
nionem cum Apostolica Sede habentem, coram quo ante Pallii imposi- 
tionem praestandum a Te erit suetum fidelitatis debitae iusiurandum 
iuxta formulam huic decreto adiectam. 

Praesentibus litteris valituris, perinde ac si apostolicae litterae sub 
plumbo datae fuissent, contrariis quibuslibet minime obstantibus. 

Datum Romae, ex Secretaria S. Congregationis Consistorialis, die 
27 aprilis 1917. 


*& C. Carp. De Lat, Ep. Sabinen., Secretarius. 


L. S. 
+ V. Sardi, Archiep. Caesarien., Adsessor. 

II 
PROVISIO ECCLESIARUM 


S. Congreg. Consistorialis decretis, Sshus D. N. Benedictus PP. XV 
has, quae sequuntur, ecclesias de proprio pastore providit, scilicet: 


28 iunii 1917. — Titulari episcopali ecclesiae Modrensi praefecit 
R. D. Hyacinthum Chassagnon, protonotarium apostolicum ad instar 
participantium, vicarium generalem in civitate S. Stephani archidioe- 
cesis Lugdunensis. 


30 iunii. — Episcopali ecclesiae Massensi R. D. losephum Bertaz- 
zoni, rectorem Seminarii Guastallensis. 
7 iulii. — Titulari episcopali ecclesiae Hermopolitanae, seu Her- 


mopolis maioris, R. D. Georgium Glosauer, canonicum ecclesiae metro- 
politanae Pragensis, quem constituit Auxiliarem Revmi P. D. Pauli 
de Huyn, archiepiscopi Pragensis. 

— Titulari episcopali ecclesiae Tacapitanae R. D. loannem Sedlak, 
protonotarium apostolicum ad instar participantium et canonicum archi- 
diaconum ecclesiae metropolitanae Pragensis, quem constituit Auxiliarem 
Rmi P. D. Pauli de Huyn, archiepiscopi Pragensis. 


9 iulii. — Metropolitanae ecclesiae Surrentinae R. P. D. Paulum 
Iacuzio, hactenus episcopum Caputaquensem et Vallensem. 
12 wwlii. — Cathedrali ecclesiae Veszprimiensi R. D. Ferdinandum 


Rott, philosophiae ac theologiae doctorem, metropolitanae ecclesiae Stri- 
goniensis canonicum et Seminarii Generalis Budapestinensis rectorem. 


SACRA CONGREGATIO CONCILII 


TURRITAN. 


CURAE ANIMARUM 


17 martii 1917 


Specigs racti. - Ob sequutam eversionem antiquae civitatis de Torres, 
Eugenius Pp. 1V, de anno 1441, per Litteras Apostolicas, illius sedem 
archiepiscopalem ac Capitulum et canonicos ad oppidum vulgo Sassari 
perpetuo transtulit, et in eodem oppido, tunc in civitatem erecto, metro- 

politanam ecclesiam Turritanam auctoritate apostolica similiter per- 
petuo instituit. Eodem actu reditus parochialis ecclesiae S. Nicolai, in 
dicto oppido Sassari exsistentis, maxima ex parte consistentes in decimis, 
pro tertia parte mensae archiepiscopali Turritanae, pro reliquis vero 
duabus partibus, mensae capitulari dictae metropolitanae ecclesiae per- 
petuo applicavit, cum expressa obligatione providendi de sufficienti con- 
grua presbyteros pro exercitio curae animarum necessarios, et ab Archie- 
piscopo et Capitulo ac canonicis Turritanis respective pro tempore 
exsistentibus deputandos. Huiuscemodi obligationi Capitulum satisfecit, 
assignando singulis e tribus presbyteris ad hoc onus assumptis, stipen- 
dium quoddam annuum viginti duorum scutatorum, monetae Regni; et 
ulterius singulis alia viginti scutata similia circiter, ex emolumentis 
incertis provenientia. Quum autem, augescentibus in dies necessitatibus 
curae animarum, fieri tamen non potuisset ut ab Archiepiscopo et Capi- 
tulo ac canonicis, quamvis decimatoribus, necessarium dictae congruae 
augmentum eisdem presbyteris, ad normam iuris et iuxta praescriptum 
Bullae, rependeretur, S. P. Pius VI, per Litteras Apostolicas Ea pasto- 
ralis officii, diei 4 maii 1781, ut praemissis absque ullo praeiudicio eorum- 
dem canonicorum et Archiepiscopi occurreretur, « ac una simul dicta 
« parochialis ecclesia S. Nicolai, non amplius a ministris mercenariis, 
« sed ab uno tantum pastore gubernaretur, ad quod pastorale munus 
« obeundum etiam personae merito maiores invitarentur », sequentia 
statuit et constituit. Onus videlicet curae animarum huiusmodi, ad 
canonicatum et praebendam dictae metropolitanae ecclesiae, per obi- 
tum canonici Andreae Sotgia, anno 1777 defuncti, tune vacantes, quo- 
rum fructus, redditus et proventus, in solis distributionibus quotidianis 
consistentes, ad summam CC scutatorum monetae romanae circiter 
annuatim ascendebant, « integre et principaliter » auctoritate apostolica 
« perpetuo transtulit, iniunxit, imposuit. Cum hoc tamen - subdit - 
« quod canonicatum et praebendam praefatam, in futurum, pro tempore 
« obtinens, functionibus capitularibus ipsius metropolitanae ecclesiae 
« (quoties tamen in exercitio curae animarum huiusmodi occupatus 
« non fuerit) intervenire; et ad ipsum curae animarum huiusmodi exer- 
« citium privative quoad ministeria parochialia et quasi-parochialia 
« pertinere debeat, praeter illa quae de iure et in vim dispositionis Cae- 
« remonialis Romani sunt Capitulo et canonicis dictae metropolitanae 
« ecclesiae reservata, et siguanter benedictio fontis, cinerum, palma- 
«rum, et candelarum in Archiepiscopi Turritani absentia; nec non 
«administratio SSmi Viatici eidem Archiepiscopo Turritano, illiusque 
« funeralia; ac cadaveris amotio in quibuscumque aliis funeralibus, in 
Acta, vol. IX, n. 8. — 1-8-917. % 

« quibus iidem Capitulum et canonici dictae metropolitanae ecclesiae, 
« intervenire solent; quodque functiones parochiales fieri debeant tem- 
«pore et modo quibus functiones capitulares ipsius metropolitanae 
« ecclesiae non disturbentur; et ob id sub directione archiepiscopi Tur- 
ritani praedicti, una cappella dictae metropolitanae ecclesiae ad hunc 
effectum sit specialiter assignanda. Quodque insuper de canonicatu 
et praebenda praefatis, per concursum ad formam Concilii Tridentini 
et Apostolicarum Constitutionum desuper habendum, debeat disponi; 
excepta tantum praesenti eorundem vacatione, etc. Ac praeterea quod 
duo ex perpetuis simplicibus beneficiis ecclesiasticis, in dicta metro- 
« politana ecclesia sitis, quae liberae collationis exsistunt, et illa pro tem- 
« pore respective obtinentes, distributionibus quotidianis tantum gaudent, 
« primo loco vacatura, ad nominationem seu praesentationem nunc et 
« pro tempore exsistentium Capituli et canonicorum dictae metropolitanae 
ecclesiae, duobus presbyteris idoneis ab Ordinario loci ad curam 
animarum exercendam prius adprobandis in exercitio curae anima- 
rum coadiutoribus seu viceparochis nuncupandis respective conferri 
debeant », de quibus inter alia haec statuebantur: « qui duo presbyteri 
« coadiutores seu viceparochi uterque eorum solita assignatione praedi- 
« ctorum viginti duo scutatorum dictae monetae et tertia parte dictorum 
« emolumentorum eventualium gaudere respective debeant; reliqua tertia 
parte eorundem emolumentorum praedicto canonico curato una cum 
« aliis viginti duobus scutis, quae iuxta morem tertio viceparocho darent, 
« salva remanente; et cui canonico curato, suis loco et tempore, *resi- 
« dualia quadraginta quatuor scutata monetae praedictae cedant statim 
«ac dicti duo presbyteri coadiutores seu viceparochi de praedictis 
« duobus beneficiis primo loco ut praefertur vacaturis provisi respective 
« fuerint, qui tamen duo presbyteri coadiutores seu viceparochi et 
« uterque eorum in perceptione dictae tertiae partis emolumentorum 
« eventualium huiusmodi continuare debeant et debeat ». 

Progressu temporis, quum haud leves inter canonicum-parochum 
et Capitulum subortae fuissent difficultates, praesertim circa obligationem 
celebrandi Missam pro populo, circa exemptionem a punctatione, circa 
duplam distributionem in functionibus choralibus simul et parochialibus 
quibus curati intervenirent, circa ius associandi cadavera nec non ius 
stolae et paramentorum in funeribus, circa onus providendae supelle- 
ctilis pro cura animarum, etc.; super hisce omnibus, auctoritativam 
pronunciavit decisionem, die 2 augusti 1794, archiepiscopus Hyacinthus 
Della Torre, cuius iudicio detulerant canonicus-parochus et Capitulum. 
In hac autem decisione, post brevem recensionem eorum quae hucusque 


a 

retulimus, ita sensum et mentem Litterarum Apostolicarum, ut exinde 
normam et principium desumat ad dirimendas propositas controver- 
sias, interpretatur ac exponit Archiepiscopus: « Da si fatti preliminari 
« bisogna inferire essere stata da Eugenio 1V all’Arcivescovo affidata 
«ed al Capitolo la cura d’anime della metropolitana parrocchiale 
« chiesa, da esercirsi da’ ministri mercenari, che ad nutum dipendes- 
« sero; ond’é che dall’Arcivescovo e Capitolo che li nominavano, poteasi 
«loro imporre maggiore o minore obbligazione e stabilire certi confini, 
anche circa il modo di amministrarla. Punto quindi non deve sor- 
prendere, se in tutto il tempo, che in tal maniera i viceparrochi amo- 
vibili prestarono il loro servizio, sieno stati dispensati, o per vero dire, 
« non sieno stati obligati alla celebrazione ed applicazione della Messa 
« pro populd, avendo potuto il menzionato Capitolo assumere a sé que- 
« stobligazione, celebrandola per turnum, o facendola celebrare da altro 
« Sacerdote, mediante consueta limosina, etc. Devesi altresi inferire che 
« coll’erezione del canonicato parrocchiale ed installazione del Can. Par- 
« roco, cui fu commessa privativamente la cura d’anime, perché prov- 
« visto di congrua sufficiente, lungi dal gravare il capitolo, inteso abbia 
«il Supremo Pastore di S. Chiesa sollevarlo in parte, addossando a 
« quegli il peso parrocchiale e per conseguenza la celebrazione ed appli- 
« cazione della Messa pro populo, a cui per altro si conosce obbli- 
« gato ». 

His documentis suffulta subsequens consuetudo plura quae com- 
muni jure parochis adiudicantur, atque propius ad curam animarum 
spectant attribuit canonicis, v. g. ius baptizandi (cum sola obligatione 
collatum baptisma parocho denunciandi); levandi cadavera, etiam prae- 
sente canonico-parocho, quae legata fuissent parocho sua faciendi et 
administrandi; quin dicam de iure praedicandi, audiendi confessiones, 
administrandi s. Synaxim, celebrandi Missas solemnes etiam pro defun- 
ctis, exponendi ss. Reliquias, benedicendi populo, triduanas ac noven- 
diales supplicationes celebrandi, quae omnia absque ulla a parocho defen- 
dentia, peragebat et peragit Capitulum, sive per se, sive per coadiutores 
parochi tamquam a se delegatos. 

Hance rerum conditionem hodiernus canonicus parochus, quum curae 
animarum exercitium impedientem nimis arbitraretur, removere connisus 
est; eo vel magis quod, obiecta sibi documenta perpendens, nempe, 
praesertim Pianam Bullam ac decisionem archiepiscopi Della Torre, in 
iis ratus est nihil contineri quod vel habitualem curam animarum Capi- 
tulo inesse demonstret, sed immo plura se in iisdem documentis inve- 
nisse putat argumenta quae utramque curam, sive actualem, sive habi- 

tualem sibi soli competere ostendant. Quamobrem, occasionem nactus 
qua nova capitularia statuta essent conficienda, sequentes articulos in 
iis inserendos proposuit: 

« 1° Il canonico parroco, nell’esercizio della cura e funzioni parroc- 
« chiali, é fatto esente dall’autorita del Capitolo, avendogli la Bolla 
« di erezione concesso privative la cura tanto abituale che attuale. 

« 2° [l can. parroco indipendentemente dal Capitolo pud eseguire 
« tutte le funzioni parrocchiali non riservate al Capitolo dalla Bolla di 
« erezione, cioé amministrazione di Sacramenti, Messe esequiali, Messe 
« votive, Messe con esposizione, tridui, novene, ecc. con o senza bene- 
« dizione del Santissimo. 

« 3° Le stesse funzioni il canonico parroco pud eseguirle, coi 
« suoi viceparrochi, nelle chiese filiali, dipendenti dalla parrocchia di 
« San Niccold, sia per la maggior divozione che per la maggior como- 
« dita dei fedeli. 

« 4° Il can. parroco partecipa ai proventi parrocchiali nella propor- 
« zione stabilita dalla tabella diocesana. 

«5° Anche negli accompagnamenti capitolari il can. parroco ha 
« diritto di portare la stola e di assolvere il cadavere de’ suoi parroc- 
« chiani. 

« 6° Il can. parroco ha il diritto, come tutti gli altri parroci, di asso- 
« ciare 0 solo o coi vicecurati i cadaveri dei suoi filiani. 

« 7° Il can. parroco ha il diritto di presentare i suoi viceparroci. 
« Il Capitolo vota l’accettazione, ed in seguito ne fa la presentazione 
« all’Ordinario, col quale trattera in caso di rimozione ». 

Quum autem Capitulum has omnes et singulas propositiones seu 
petitiones unanimiter reiecisset, Ordinarius e contrario partes parochi 
plus minusve amplexus videretur, negocium ad hanc S. Congregatio- 
nem delatum est. Verumtamen statim compertum est quatuor postremos 
articulos e regione adversari explicitis verbis Bullae Pianae supra 
relatae, in qua nempe: sola « tertia pars emolumentorum » canonico 
parocho adiudicatur; excipitur a iuribus parochi « cadaveris amotio in 
« funeralibus in quibus Capitulum intervenire solet »; vice-parochi autem 
«ad nominationem seu praesentationem Capituli » nominandi iubentur; 
illi igitur articuli ad disceptationem admissi non sunt. Quo vero ad tres 
praecedentes, quum tertius a secundo, hic vero a primo dependeat, visum 
est sub unica eos dubitandi formula proponere, nimirum: 

An et quomodo cura habitualis et actualis animarum spectent ad 
Capitulum et ad canonicum parochum ecclesiae metropolitanae Turri- 
tanae in casu. 

SYNOPSIS DISCEPTATIONIS. - Argumenta favore canonici-parochi de- 
ducta. - Ad evincendum nec curam animarum habitualem de facto, in 
casu, competere Capitulo Turritano (quum exploratum sit, quando agitur 
de cathedralibus, pro ipsarum diversa origine et natura, nullam prae- 
sumptionem vel de hac ipsa cura alterutri parti favere) haec praecipua 
capita, quae summatim referimus, adducit canonicus parochus. 

Asserit in primis corpus morale, ceu capitulum, habens curam habi- 
tualem animarum, exercere curam actualem per unum vel plures vica- 
rios ab ipso libere deputatos; ideoque non haberi in casu collationem 
ex parte Ordinarii, per concursum; ac vicarium pro cura actuali desi- 
gnatum carere praebenda, cum solum stipendium recipiat a corpore 
morali habente curam habitualem. 

Ex multis auctoritatibus ab ipso allatis ad harum assertionum pro- 
bationem afferre sufficiet Barbosa scribentem (Cap. V, lib. 9 Zur. Eccl. 
n. 95-51): « Vicarii perpetui in parochialibus capitulo, collegio, mona- 
« sterio unitis non sunt per concursum instituendi,sed deputandi seu insti- 
« tuendi ad nominationem seu praesentationem illorum, quorum bene- 
« ficio seu ecclesiae ete. parochiales sunt unitae »; Sacram Romanam 
« Rotam decidentem (Decis. 159, anno 1605): Quando ecclesia parochia- 
« lis est subiecta monasteriis aut subiecta eius mensae, tunc non est 
«locus decreto Concilii Tridentini, sed monasterium nominat, Episco- 
« pus vero sine concursu approbat »; Lucium Ferraris, qui exponit: 
« vicario perpetuo debet assignari congrua portio de redditibus, fructi- 
« bus et emolumentis provenientibus ecclesiae incorporatae Monaste- 
« rio, Capitulo etc. »: hance S. Congregationem Concilii in quadam Vicen- 
tina anno 1760 resolventem: « Si parochia tametsi unita Capitulo ... 
« solita fuit per concursum libere provideri vel per Datariam, hoc in 
« casu, absque ulla dubitationis alea, concludi debet apud parochum 
« utramque curam manere»; ac iterum Rotam (Dec. 400, n. 7): « Ut 
« vicarius dicatur habere solam curam actualem debet nominari a Capi- 
« tulo ... alias dicitur esse verus parochus » et (Decisio 2 Dec. 1605): 
« Totalis cura penes Vicarium esse dicitur quando ipse omnes fructus 
« beneficii suscipit ». | 

At, subdit can. parochus, in cathedrali Turritana canonicus paro- 
chus eligi debet, iuxta Bullam Pii VJ, et de facto libere eligitur ab 
Ordinario per concursum, ac eidem non aliqua portio fructuum sed prae- 
benda in citata Bulla Pii VI designata confertur, cum facultate perci- 
piendi annuos fructus. Patet igitur canonicum parochum non esse vica- 
rium Capituli ac ipsum Capitulum non habere curam habitualem. 

Nec obstat. quod in cathedrali Turritana non habeantur distinctae 


390 Acta Apostolicae Sedis - Commentarium Officiale 


praebendae sed massa, cum portio massae se habeat ad modum prae- 
bendae, ac praebenda de facto dicatur in Bulla Pii VI. 

Curam habitualem Capitulum non habere ostendunt quoque, ait 
parochus, verba Bullae Pii VI: « Et ad ipsum (can. parochum) curae 
« animarum huiusmodi exercitium privative quoad ministeria parochialia 
« et quasi parochialia pertinere debeat ». Quae verba in decisione Archie- 
piscopi Della Torre repetuntur: « Al can. parroco fu commessa priva- 
« tamente la cura delle anime ». Si canonicus parochus, arguit, omnia 
ministeria paroecialia et quasi paroecialia privative exercere debet, nequit 
Capitulum se curae animarum immiscere, ideoque non habet curam 
habitualem. 

Imminere canonico parocho tam curam animarum actualem quam 
habitualem eruitur quoque, prosequitur parochus, 1.° ex facto quod Bulla 
Pii VI nullam partem emolumentorum eventualium tribuit Capitulo, sed 
duas partes assignat duobus coadiutoribus, tertiam canonico parocho: 
2.°.ex eo quod in eadem Bulla nonnulla favore Capituli reservantur, 
nempe benedictio fontis, cinerum, palmarum et candelarum, absente 
Archiepiscopo, administratio SSmi Viatici Archiepiscopo Turritano eius- 
demque funeralia, cadaveris amotio in quibuscumque aliis funeralibus 
in quibus Capitulum et canonici metropolitanae intervenire solent. Cum 
Bulla haec tantum reservet favore Capituli, idque fortassis in signum 
praeeminentiae ac in memoriam iurisdictionis qua Capitulum ipsum 
fruebatur ante Bullam, dicendum quod post Bullam, quoad cetera, cura 
paroecialis plene spectet ad can. parochum. 

Consuetudinem autem inolitam ministrandi sacramenta, actus iuris- 
dictionales exercendi, ac generatim habendi canonicum parochum tam- 
quam vicarium, eam esse, quae tamquam corruptela tolli petitur; idque 
manifesto iure, quum praescriptionem nec peperit nec gignere valeat in 
casu quia, ex quatuor conditionibus ad praescribendum necessariis 
habetur tantum conditio temporis. Deest probabilius ipsa res praescripti- 
bilis, quia iuxta plures doctores praescribi nequit contra libertatem 
parochi ac iura parochialia: deest titulus, immo habetur titulus contra- 
rius, nempe Bulla Pii VI, qua cura animarum tribuitur integre, privative, 
parocho. Quoad bonam fidem, ea exsulare demonstratur, quum ab initio 
Parochus contra consuetudinem insurrexerit, de quo plenum documen- 
tum est controversia quae locum dedit decisioni archiepiscopi Della Torre 
an. 1794. Haec autem decisio nihil addit supra praescriptum Bullae, in 
quaestione quae nos occupat; ac profecto super ea fundari nequit demon- 
stratio curae habitualis favore Capituli sicut neque in verbis Synodi 
dioecesanae archiepiscopi Marongiu (Tit. 26 Par. 175), quae ita sonant: 

« Canonici parochi, tam ille qui in hac primatiali ecclesia, quam is qui 
« in Turritana basilica residere debet, omnia et singula parochialia munia 
« quae actualem animarum curam respiciunt, servatis ad unguem ere- 
« ctionis tabulis et vigente consuetudine solerter expedire tenentur ». 
Inclusio enim unius, non est exclusio alterius. 

I]. Argumenta ex adverso prolata. - Ad reiiciendas canonici-parochi 
petitiones haec praecipue ex adverso afferuntur. 

Generatim praemittere praestat, distinctionem- inter curam anima- 
rum habitualem et actualem, quamvis procul dubio ante Concilii Triden- 
tini tempora viguisset (cfr. S. R. Rota in Salutiarum, Iurium, 1 iul. 1913, 
ac Fesulan, Iurium, 9 iul. 1915) attamen virtute maxime praescripti 
Sacrosanctae Synodi Sess. VII c.7 De ref., determinationem et potesta- 
tem obtinuisse. Cuius praescripti sensus et finis huc redit, ut, ad praeca- 
venda mala, quae ex gesta animarum cura per personam moralem deplo- 
rabantur, Episcoporum esset, hance gestionem physicis personis, et satius 
uni, concredere. Hic finis seu scopus diversa plane ratione attingi 
poterat: quae latius obtinuit ratio haec fuit, ut curae exercitium concre- 
deretur cuidam vicario, etiam perpetuo, a persona morali, seu collegio, 
sive Capitulo, sive Monasterio, simpliciter deputando, reservatis Episcopo 
iudicio super idoneitate et consequenti approbatione absque tamen ullo 
concursu; alias, in Italia praesertim, opportunior etiam suppetiit via et 
ratio, nempe ut cura animarum concrederetur praevio concursu, sicut 
in ceteris paroecialibus, et ita quidem ut per talem concursum electus, 
adlegeretur in ipsum collegium seu Capitulum; alibi visum est stabili 
quodam modo curam huiusmodi, vel ex integro duobus aut etiam plu- 
ribus Capituli membris credere, vel saltem ex parte, reservatis nonnullis 
universo Capitulo. In hac rationum varietate, haud facile evasit in sin- 
gulis casibus inspicere an et quaenam prostet divisio seu separatio curae 
habitualis ab actuali; super quo recentissima iurisprudentia non parum, 
nec modica cum utilitate adlaboravit: cfr. S. R. Rota in Salutiarum, 
Iurium, d. 2 sept. 1911; 1 iul. 1913; 15 iul. 1915, et super eadem decisio 
Supr. Trib. Signaturae, die 13 maii-28 iun. 1916; item S. R. Rota in 
Fesulan. Iurium, 16 febr. 1911, 17 mart. 1914, 9 iul. 1915. 

Ex his decisionibus atque pronuntiatis, ad rem nostram quod atti- 
net, in comperto iam positum esse videtur « quando cura administratur 
« per vicarium, cum absoluta certitudine concludendum esse vicarium 
« non obtinere nisi curam actualem, habituali remanente penes colle- 
« gium; si autem per unum ex obtinentibus praebendam vel dignitatem, 
« tum, etsi concludi nequeat cum absoluta certitudine et omnibus in 
« casibus, curam habitualem esse penes capitulum, tamen adhuc militat 

«favore capituli praesumptio quoad curam habitualem » (Rota, cit. 
Fesulan., 9 iul. 1915); quae praesumptio, quamvis, iuxta pronuntiatum 
Signaturae, in Salutiarum cit. ad I, « urgeri non possit quoad ecclesias 
« cathedrales - attenta harum peculiari origine ac constitutione, - eadem 
« generali ratione atque in ecclesiis collegiatis » attamen non omnino 
cessat, quum, ut habet idem pronuntiatum, « saepissime in iisdem cathe- 
« dralibus cura habitualis residet in Capitulo » et praesumptio profecto 
desumitur ex his quae « saepissime » accidunt, reiecto onere probandi 
in eum qui contrarium, ideoque raro contingentem casum obtendit. 

Praeter hance generalem praesumptionem, militat in casu specialis- 
sima: etenim ab an. 1441 ad an. 1781 Capitulum utramque curam, habi- 
tualem et actualem penes se habebat, ac tantummodo in parte, iuxta 
limites a se praefinitos, exercitium curae actualis delegabat presbyteris 
mercenariis ad nutum assumptis. Quum igitur an. 1781 erectus fuit 
canonicatus paroecialis, praesumendum est, nisi contrarium probetur, 
Capitulum perseverasse in possessione curae habitualis, ac novo parocho 
non cessisse nisi curam actualem, nonnullis tamen exceptis. 

Quod et in facto est: Bulla enim erectionis eiusdem canonicatus, 
explicitissime mentem suam ad hoc limitat: «ne amplius dicta paro- 
« chialis ecclesia a ministris mercenariis, sed ab uno tantum pastore 
« gubernaretur »; ergo huic uni novo pastori attribuit dumtaxat, plus 
minusve, quod prius a ministris gerebatur, nempe exercitium curae; ad 
quem finem non erat necessarium expoliari Capitulum cura habituali. - 
De hac privatione curae habitualis ne verbum quidem occurrit in Bulla, 
quae, e contrario, quoties curam animarum parocho attributam recolit, 
numquam verbum curae simpliciter adhibet, sed toties limitat, v. g. 
« exercitium curae » «onus curae » quae dictiones profecto spectant ad 
curam actualem dumtaxat. 

Gravius est, quod, ut parochus concedit, Capitulo, in vim ipsius 
bullae fundationis, quaedam reservantur, quae ad curam actualem spe- 
ctant, v. g. nominatio seu electio vice-parochorum, ius decimandi, non- 
nullae functiones, praesertim in funeribus; et plura etiam Capitulo adiu- 
dicavit consuetudo, ac interpretatio data ab Ordinariis, signanter ex 
decisione archiepiscopi Della Torre. Porro, si Capitulum partem habet 
aliquam in ipsa cura actuali, idque vi bullae erectionis, pronum est 
inferre, veluti a fortiori, eidem Capitulo integram manere curam habi- 
tualem. - Quo argumento penitus diluitur quidquid canonicus-parochus 
deducere satagit ex aliis Bullae locutionibus, ubi dicitur « onus curae ani- 
« marum huiusmodi ad canonicatum integre et principaliter » transferri; 
«et ad ipsum curae animarum exercitium privative quoad ministeria 

« parochialia et quasi-parochialia pertinere debeat »; quae reflectuntur in 
verba archiep. Della Torre « al can. parroco fu commessa privatamente 
« la cura delle anime, perché provvisto di congrua sufficiente ». Nota in 
primis, adverbio verbum praemitti « onus », « exercitium » ; nota secundo 
cum adverbio integre, componi debere aliud « principaliter »; sed, hisce 
etiam omissis, si haec adverbia non impediunt quominus, simul eodem- 
que contextu, tum Bulla, tum decisio, plura adiudicent Capitulo de ipsa 
cura actuali, quaomodo obstabunt, quominus in Capitulo manere dicatur 
cura habitualis? Ceterum haec adverbia commodissime explicantur per 
oppositionem ad praecedentem rerum statum, quando curae exercitium, 
tribus ministris, precario modo, cum limitationibus ad libitum Capituli 
gerebatur, dum exinde ab uno, stabili titulo, et moraliter integre agenda 
cura est. 

Hisce autem probe perspectis, non exigua vis demonstratur tum 
consequentis interpretationis ab archiepiscopo Della Torre an. 1794, et 
in synodo dioec. sub archiep. Marongiu an. 1894 redditae, quae in paro- 
cho nonnisi curam actualem considerat, deque ea dumtaxat plura decer- 
nit; tum secutae consuetudinis, quae, fatente parte adversa, canonicum 
parochum quasi vicarium in curae exercitio habuit. Consuetudo haec, 
non tantum optima legis interpres in casu est habenda, sed etiam creat 
per praescriptionem novum ius favore Capituli. Ex laudata enim deci- 
sione Signaturae in Salutiarum plane habemus tamquam incensurabile 
principium posse iura parochialia praescriptione acquiri; unde nihil 
reprehensum est in Rotali in qua, in specie quae agebatur haud a 
nostra dissimili, concludebatur « competere canonico-parocho (seu archi- 
« presbytero) curam actualem universam, salvis tamen iuribus et officiis 
«a Capitulo vi consuetudinis immemorabilis praescriptis »; illo attento 
praesertim, quod etiam in casu nostro obtinet, quaestionem non fieri de 
« exercitio curae actualis tali, quod ex se, vel ex modo quo ageretur 
« frustraneam redderet intentionem Conc. Trid., sess. VII, c. 7, De ref. ; 
«sed de tali, quod opportunum, ex adiunctis, adiutorium in bonum 
« animarum exhibeat » (cfr. A. A. S., VIII, 296). 

Adversus haec rem minime conficere videntur argumenta quae 
canonicus-parochus deduxerat ex concursu sub quo paroecia, ex lege 
erectionis, confertur, atque ex propria praebenda quae parocho assigna- 
tur..Plane, quando aliae desunt probationes, collatio per concursum argu- 
mentum est paroeciam aliquam non esse unitam collegio seu mona- 
sterio; sed quando, ut in casu, de hac unione certissime constat, et tantum 
inquirendum superest an et quaenam facta fuerit divisio seu separatio 
curae actualis ab habituali, argumentum nihil evincit: sola enim cura 


| 


394 Acta Apostolicae Sedis - Commentarium Officiale 


actualis, ut a limine praenotavimus, imminere potest non tantum viea- 
rio, sed etiam membro de Capitulo, manente habituali penes Collegium; 
quod autem membrum Capitulo adlegatur per concursum necne, rem 
non immutat. - Quod denique praebendam spectat, certum est, atque 
ex Bulla ipsa habetur, eam in casu non consistere nisi in solis distri- 
butionibus quotidianis: quamobrem liquet Bullam impropria tantum 
locutione praebendam nominare; quin etiam, quum in Capitulo Turri- 
tano habeatur unica massa seu communis, consequitur parochi « prae- 
« bendam » quae dicitur, non esse liberam et independentem, sed in 
administratione Capituli, quod immo proventus parochiales exigit, cano 
nico-parocho etiam eleemosynam Missae pro populo rependit, sicut 
complures alias parochiales expensas sustinet, ac iura et rationes paroe- 
ciae repraesentat ac tuetur. Quamobrem argumentum ex eo desumptum 
quod canonicus-parochus, non stipendium seu portionem fructuum, sed | 
liberam praebendam obtineat, caret fundamento facti; at etiamsi plene 
probaretur, non relevaret tamen: quod enim cura geratur non per vica- 
rium extraneum, sed per canonicum, per membrum Capituli, non impedit, 
iterum iuvat repetere, - quominus cura habitualis sit et maneat penes 
Capitulum. 


Resouutio. - Sacra porro Congregatio Concilii, in plenariis Eforum 
ac Rmhorum Patrum comitiis, in Palatio Ap. Vaticano habitis, die 
17 martii 1917, omnibus attente perpensis, suprascripto dubio respondit: 
« Curam habitualem spectare ad Capitulum, actualem canonico-parocho 
« competere, servatis ad unguem Litteris Apostolicis Pianis, decisione 
« archiepiscopi Della Torre et consuetudine ». 

Quam resolutionem Ssthus D. N. Benedictus Div. Prov. PP. XV, in 
Audientia insequenti dominico die infrascripto Secretario concessa, appro- 
bare dignatus est. 


I. Mort, Secretarius. 

S. CONGREGATIO DE PROPAGANDA FIDE 


I 
EPISTOLA 


AD MICHAELEM S. R. E. CARD. LOGUE, ARCHIEPISCOPUM ARMACANUM, SUPER 
NOVO COLLEGIO IN HIBERNIA CONDENDO PRO MISSIONIBUS EXTERIS. 


Libenter accepi, faventibus Eminentia Tua caeterisque Hiberniae 
Episcopis, valde opportunum a nonnullis ecclesiasticis viris initum esse 
consilium novum in Hibernia condendi pro Missionibus Exteris Collegium, 
ubi adolescentes, in sortem Domini vocati, ad apostolicum munus apud 
infideles populos obeundum apta disciplina efformentur. Porro si semper 
optandum ut ad divinum implendum mandatum docendi omnes gentes 
apta ministrorum copia Ecclesiae suppetat, his potissimum temporibus, 
quum tot ac tanta sacris Missionibus obvenerint detrimenta, enixe adla- 
borandum ut huic tam sancto operi nova subsidia quaerantur. Quum 
autem de tali proposito Summum Pontificem certiorem fecerim, iussit 
Sanctitas Sua ut Tibi significarem propensissimam Eius in id volun- 
tatem, Tibique suo nomine animum addendum voluit ad novum opus 
alacriter inchoandum. Ut autem optati fructus olim inde percipiantur, 
sedulo curandum ut tum in alumnis deligendis tum in iisdem ad tan- 
tum munus solide praeparandis praecipua adhibeatur diligentia. Cum 
autem huic S. Consilio Christiano Nomini Propagando demandatum 
sit munus ea providendi quae ad Missionum bonum et regimen spe- 
ctant, gratum mihi erit de novi Collegii exordiis ac progressu edoceri, 
ac perspectas habere disciplinae regulas, quae ad adolescentium animos 
apostolico spiritu imbuendos proponendae videantur. 

Multa spero ex novo Instituto promanatura sacris Missionibus 
commoda. Qua de ‘re auspicem habeas apostolicam benedictionem, 
quam Summus Pontifex operis huius promotoribus ac benefactoribus 
ex corde impertitur. 

Interim Eminentiae Tuae manus humillime deosculor. 

Romae, ex aedibus S. C. de Propaganda fide, die 13 iunii 1917. 

Eminentiae Tuae 


humus devihus servus 
D. Carp. SeraFini, Praefectus. 


C. Laurenti, Secretarius. 


L. S. 

Il 
NOMINATIONES 


Brevibus apostolicis nominati sunt: 


12 iunii 1917. — Coadiutor cum iure successionis Vicarii Apostolici 
Ton-kin maritimi, R. D. Aloisius Christianus Maria de Cooman, e Socie- 
tate Parisiensi ab exteris Missionibus. 

13 iunii. — Vicarius Apostolicus de Bahr-el-Gazal, R. D. Antonius 
Stoppani, e Congr. Filiorum S. Cordis. 

— Vicarius Apostolicus Yukonensis et Principis Ruperti, R. D. Aemi- 
lius Bunoz, e Congr. Oblatorum Mariae [mmaculatae. 


14 iunii. — Vicarius Apostolicus de Honan meridionali, R. D. Fla- 
minius Belotti, e Seminario Mediolanensi pro exteris Missionibus. 
19 iunii. — Coadiutor cum iure successionis Vicarii Apostolici Ton-kin 


Orientalis, R. D. Franciscus Ruiz de Azua, ex Ordine Praedicatorum. 


SACRA CONGREGATIO RITUUM 


DUBIA 


DE CANTU LITURGICO GREGORIANO 


A Sacra Rituum Congregatione sequentium dubiorum solutio expo- 
stulata est; nimirum: 


I. An liceat in commodum cantorum, praesertim in ecclesiis rurali- 
bus, adhibere cantum gregorianum notulis musicalibus modernis descri- 
ptum? 

Il. An decretum super editione vaticana eiusque reproductione 
quoad libros liturgicos gregorianos cum signis rythmicis, uti vocant, 
privata auctoritate adiectis, quod impressum quidem est sub n. 4263 et 
die 11 aprilis 1911, inter decreta authentica S. R. C. sed non insertum 
in Acta Apostolicae Sedis, maneat adhuc in suo vigore? 


I 
| 
| 

Et Sacra eadem Congregatio, audito specialis Commissionis voto, 
propositis dubiis ita respondendum censuit: 

Ad I. Affirmative, iuxta decretum n. 4166 circa libros cantus litur- 
gici gregoriani, diei 11 augusti 1905 ad VII; relatum inter decreta authen- 
tica S. R. C. et Acta Apostolicae Sedis. 

Ad II. Affirmative, in subsidium scholarum cantorum, iuxta teno- 
rem eiusdem decreti n. 4263. * 


Atque ita rescripsit et declaravit die 23 iunii 1917. 


64 A. Carp. Vico, Ep. Portuen. et S. Rufinae, 
S. R. C. Pro-Praefectus. 


Alexander Verde, Secretarius. 


II 
ORDINIS BENEDICTI 


DUBIA 


R. P. D. Fidelis de Stotzingen, Abbas Primas Ord. S. Benedicti 
Sacrorum Rituum Congregationi humiliter exposuit solvenda quaedan. 
dubia, a diversis Congregationibus eiusdem Ordinis proposita, quae orta 


{ DECRETUM SEU DECLARATIO SUPER EDITIONE VATICANA EIUSQUE REPRODUCTIONE QUOAD 
LIBROS LITURGICOS GREGORIANOS., 


N. 4263. 

Cum postulatum fuerit, an Episcopi possint propriam approbationem donare 
libris cantus gregoriani, melodias Vaticanae editionis adamussim reproductas conti- 
nentibus, sed cum signorum rythmicorum indicatione, privata auctoritate additorum, 
Sacra Rituum Congregatio ad maiorem declarationem Decreti n. 4259, 25 ianuarii 
vertentis anni, respondendum censuit: 

Editionibus in subsidium scholarum cantorum, signis rythmicis, uti vocant, pri- 
vata auctoritate ornatis, poterunt Ordinarii, in sua quisque Dioecesi, apponere impri- 
matur, dummodo constet, cetera, quae in Decretis Sacrae Rituum Congregationis 
iniuncta sunt, quoad cantus gregoriani restaurationem, fuisse servata. 

Quam resolutionem Sanctissimo Domino nostro Pio Papae X, per Sacrorum 
Rituum Congregationis Secretarium relatam, Sanctitas Sua ratam habuit et probavit. 
Die 11 aprilis 1911. 


L. & S. 
| 

sunt ex novis Rubricis Lectionarii ad usum militantium sub regula 
S. Benedicti; nimirum: 


I. Habetne Memoria in primis Vesperis veram et proprie dictam 
concurrentiam, ita ut habere debeat praecedentiam super reliquas com- 
memorationes? 

I]. Si tempore Adventus vel Septuagesimae, quae sunt privilegiatae 
III Ordinis Memoria cum feria occurrat, quaenam Missa est dicenda? 

(II. Si prima die libera cuiuslibet hebdomadae in Quadragesima 
occurrat festum duplex tamen simplificatum, licetne Missam de Requie 
celebrare? 

[V. Si feria Quadragesimae occurrat festum duplex simplificatum, 
licetne Missam de Sancto celebrare? 


Et Sacra eadem Congregatio, audito specialis Commissionis suffra- 
gio, omnibus sedulo perpensis, ita respondendum censuit: 

Ad I. Negative, iuxta normas et rubricas in usum Benedictinorum 
Confederatorum approbatas die 9 iunii 1915, tit. VII, De Commemora- 
tionibus, 4. 

Ad II. Missae privatae dici poterunt ce sancto vel de feria, Missa 
vero Conventualis dicenda est de feria. 

Ad II]. Affirmative. 

Ad IV. Negative. 


Atque ita rescripsit et declaravit die 23 iunii 1917. 


hH A. Carp. Vico, Ep. Portuen. et S. Rufinae, 
S. R. C. Pro-Praefectus. 


L. S. 
Alexander Verde, Secretarius. 


—F 

ACTA TRIBUNALIUM 


SACRA POENITENTIARIA APOSTOLICA 


Secrio pE [NDULGENTIIS 


DE INDULGENTIIS QUOAD FIDELES RITUS ORIENTALIS 


Cum quidam Episcopus Ritus Orientalis dubium proposuisset utrum 
fideles Rituum Orientalium lucrari possint omnes Indulgentias a Summo 
Pontifice universali decreto concessas, S. Poenitentiaria respondendum 
censuit: Affirmative. 

Quod responsum, in Audientia diei 6 vertentis mensis iulii ab infra- 
scripto Card. Poenitentiario Maiore relatum, SSmus D. N. Benedictus 
divina Providentia Pp. XV approbare ratumque habere dignatus est, ac 
publici iuris fieri mandavit. 

Datum Romae, in S. Poenitentiaria, die 7 iulii 1917. 


GuLreLmus Carp. Van Rossum, Poen. Maior. 


L. 
F. Borgongini Duca, S. P. Secretarius. 


= 

SACRA ROMANA ROTA 


NOVARIEN. 


RESTITUTIONIS IN INTEGRUM 


Benedicto PP. XV feliciter regnante, Pontificatus Dominationis Suae 
anno secundo, die 4 augusti 1916, RR. PP. DD. Aloisius Sincero, Ponens, 
Iosephus Mori et Fridericus Cattani, Auditores de Turno, in causa Novarien. 
- Restitutionis in integrum, infer Sacerdotem Vincentium Bairate, Paro- 
chum S. Agabii Novariensis Dioecesis, seu Congregationem Parochorum 
Novariae, actorem repraesentatum per legitimum procuratorem Vincen- 
tium Sacconi, advocatum, et Sacerdotem Ioannem Pellagatta, Parochum 
S. Michaélis Novariensis dioecesis, conventum, repraesentatum per legi- 
timum procuratorem Angelum D’ Alessandri, advocatum, interveniente et 
disceptante in Causa Promotore LIustitiae, Reumo D. Roberto Vicentini, 
hanc tulerunt definitivam sententiam. 


Extat Novariae, iam inde a saeculo undecimo, quoddam collegium 
cui nomen Congregazione dei Parroci urbani e suburbani di Novara 
Huius Congregationis sodales in duas classes dividuntur, eorum nempe 
qui ius habent ut ad collegium admittantur, et eorum qui tantum ex 
gratia a Congregatione libere, et sine collegii praeiudicio, recipiuntur. 

Anno 1913, sac. loannes Pellagatta, parochus S. Michaélis, in civi- 
tate Novariensi, cooptationem in collegium postulavit. Congregatio sese 
paratam exhibuit ad eum admittendum ex gratia tantum, non vero 
ex ture. Cum vero parochus Pellagatta instaret ut ex iure reciperetur, 
quaestio in iudicium deducta fuit coram Curia Novariensi, inter paro- 
chum loannem Pellagatta et Congregationem legitime repraesentatam 
ab eius praeside, parocho Lino Cassani, et die 5 novembris 1914, Vica- 
rius Generalis, loannes Delsignore, utraque parte rite citata et praesente, 
sententiam tulit, cuius pars dispositiva haec est: « Spetta al parroco 
« pro tempore di S. Michele nell’Ospedale Maggiore di Novara, e con- 
« seguentemente all’attore D. Giovanni Maria Pellagatta, il diritto di 
« appartenere alla veneranda Congregazione dei Parroci urbani e subur- 
« bani di Novara ». 

Porro statim ac sententia pronuntiata fuit, Praeses Congregationis 
declaravit « di ritenere che la Congregazione dei Parroci urbani e subur- 
« bani accettera la sentenza; per il caso perd in cui qualcuno lo chiedesse, 
«domanda quanto tempo sia concesso per interporre appello ». Cui 
Vicarius Generalis respondit « che per interporre appello si ha il 
«tempo di dieci giorni, i quali incominciano a decorrere da questo 
« momento ». 

Porro die 14 novembris sac. Vincentius Bairate, parochus S. Agabii, 
ac unus et sodalibus Congregationis protestationem scripto misit ad 
Curiam: « Ritenuta detta sentenza gravosa ai diritti della Congrega- 
« zione e quindi a quelli suoi proprii e dei suoi successori, compie 
« colla presente formale atto di protesta, perché, qualora non si giu- 
« dichi opportuno il tempo presente per interporre appello, sia riser- 
« vata la facolta di farlo in seguito », ete. Die autem 16 eiusdem mensis 
formaliter appellavit: « Col presente atto intendo formalmente appel- 
«lare dal giudizio della Ven. Curia di Novara a quello della S. Rota 
« Romana ». 

Curia Novariensis, sententia data die 7 decembris 1914, appella- 
tionem e limine reiecit. 

Instante vero parocho S. Agabii penes Nostrum Ordinem ut sibi 
recognosceretur ius appellandi, aut saltem restitutio in integrum con- 
cederetur, lis admissa fuit et concordata sub hisce dubiis: 

I. An constet de re iudicata, in casu. 

Et quatenus affirmative: 

If. An sit locus restitutioni in integrum. 

Primum dubium quod spectat, haec advertenda sunt: 

In c. 65, De sentent. et re iudic., X (II, 27) statuitur: « Cum post 
« decem dierum spatium sententia in auctoritatem rei transeat iudicatae, 
« qui ad provocationis subsidium intra id tempus non recurrit, appel- 
« landi sibi aditum denegavit, cum per hoc videatur per interpretatio- 
«nem iuris latae sententiae paruisse, praesertim ubi causa non redditur 
« appellandi ». 

Quare Doctores communiter rem iudicatam definiunt: sententia defi- 
nitiva, a qua non fuit appellatum intra decendium ad eam impugnandam 
constitutum (Lega, De iudic.; 1, 696; Devoti, lib. III, tit. XIV, n. 12, ete.). 

Et haec est propria significatio rei iudicatae; nam « sententia post 
« elapsum spatium decem dierum, si non fuerit appellatum, vocatur res 
« iudicata proprie et irrevocabiliter, sicque dicitur sententiam transire in 
« auctoritatem rei iudicatae, iuxta textum Quod ad consultationem » (15, 
h. t., Reiff., II, 27-5). 


Acta, vol. IX, n. 8. — 1-8-917. 

Tempus igitur ad proponendam appellationem iudicialem est decem 
dierum, seu decendium, computandum a die recitatae et publicatae sen- 
tentiae, si partes praesentes sunt editioni sententiae, vel per se, vel per 
procuratores. 

Secus decendium computatur a die denunciatae, seu legitime inti- 
matae sententiae (Instr. S. C. EE. et RR., 11 iun. 1880, art. 38). 

Dies autem computantur civiliter, non naturaliter; et dies a quo 
computatur in termino. Quare quoad initium est tempus utile, quod 
ignoranti non currit: at in suo decursu est continuum et peremptorium, 
etiam dies feriatos comprehendens, quod a iudice neque contrahi, neque 
prorogari potest (c. 15, De sent. et re iudic., X, II, 27, 8, h. t. in 6°, 
et Clem. 3, h.t.). Ita Emus Lega, cit., n. 673. 

Iamvero cum partes, rite citatae, praesentes fuerint editioni senten- 
tiae, ut patet ex relatione, vulgo verbale, publicationis sententiae, et sen- 
tentia publicata fuerit die 5 novembris, appellatio vero interposita non 
fuerit nisi die 16 eiusdem mensis, appellatio lapsu fatalium perempta fuit. 

Nec quaestio fieri potest de die feriato 15 novembris tamquam 
ultimo die decendii; nam 1) tempus ad appellandum est continuum, 
etiam dies teriatos comprehendens; 2) dato etiam et non concesso quod 
in nostro foro vigeat regula iuxta quam si ultimus dies est feriatus, ter- 
mini prorogantur in diem sequentem, ultimus dies decendii erat 14, qui 
feriatus non erat. 

Nec relevat quod opponit patronus actoris, nempe apud S. Rotae 
Tribunal diem a quo non computari in termino; nam in Regula 236 
expresse statuitur: « appellatio interponenda est intra decem dies, qui 
« decurrunt a sententiae aut a decreti notificatione ». 

Ceterum in appellationibus a sententiis iudicum inferiorum ad 
S. Rotam spectatur ius commune, non vero mos, qui apud nostrum 
Tribunal praetenditur invaluisse. 

Neque dici potest cum eodem Patrono in prima parte libelli a Pa- 
rocho S. Agabii die 14 novembris ad Curiam missi contineri appellatio- 
nem, in altera vero intentionem appellationis eo tempore prosequendae, 
quo id sibi opportunum aut utile videretur. 

Nam in citato libello Parochus S. Agabii expresse ait: « compio 
« colla presente formale atto di protesta, perché qualora non si giu- 
« dichi opportuno il tempo presente per interporre appello, sia riservata 
« la facolta di farlo in seguito ». Ergo die 14 novembris appellationem 
minime interposuit, sed protestationem tantum emisit, postulans ut sibi 
reservaretur facultas serius appellandi. At protestatio minime aequivalet 
appellationi, quae est provocatio ad iudicem Superiorem (Voet Comm., 

Ad pandectas, lib. XLIX, tit. IV, n. 2, ete.); et fatales dies prorogari 
nequeunt. 

Ceterum si die 14 Parochus S. Agabii revera appellationem inter- 
posuisset, iam non erat cur die 16 formaliter appellasset. « Col presente 
« atto intendo formalmente appellare dal giudizio della Ven. Curia di 
« Novara a quello della S. Rota Romana ». Quare ipse Parochus S. Agabii 
suo libello diei 16 novembris fassus est in libello diei 14 appellationem 
proprie dictam non contineri. 

Quum igitur appellatio interposita non fuerit intra decendium, sen- 
tentia Curiae Novariensis die 5 novembris 1914 transivit in rem iudi- 
catam. 

Et consequenter inutile est quaerere an parochus S. Agabii, uti sin- 
gulus, appellare posset. ; 

Restitutionem in integrum quod attinet, cum Congregatio paro- 
chorum adhaeserit parocho S. Agabii, immo parochus S. Agabii ex 
deliberatione Congregationis diei 4 decembris 1915 repraesentet Congre- 
gationem ipsam, iam otiosum est inquirere: an parochus S. Agabii, 
silente vel etiam contradicente Congregatione, ius habeat postulandi 
restitutionem in integrum. 

Restitutio in integrum definitur a Paulo IV reintegrandae rei vel 
causae actio (Devoti, Inst. can., lib. III, tit. XVI, n. 1). In casu nostro, 
proprie est actio ad reintegrandam causam contra lapsum fatalium. 

Iamvero ut cum communi docet idem Devoti (loc. cit., n. 2), non 
temere ac sine delectu, sed iustis tantum de causis restitutio in inte- 
grum conceditur. 

Ut igitur breviter recolamus iwris communis principia, quibus regitur 
restitutio in integrum: 

1) Causae iustificativae restitutionis in integrum reducuntur ad inva- 
liditatem aut ad iniustitiam sententiae. Iniustitia autem, est potissima 
causa restitutionis; nam indubitate continet laesionem (Innoc. in cap. 
Cum ex litteris: De in integr. restit.; Oddo., De rest. in integr., qu. 34, 
art. 7, n. 37; et qu. 36, n. 10; S. Rota, Rec. dec. 672, n. 1, p. 2; dec. 786, 
n. 1, p. 3; dec. 99, n. 1, p. 4; cor. Crescentio, dec. 16, n. 3, 98, n. 24, 
tom. 1; decis. 232, n. 18, tom. 2, etc.). 

2) Quod si ad restitutionem in integrum adversus rem iudicatam 
plerique Doctores requirunt laesionem gravem, facile res componitur si 
distinguatur inter restitutionem in integrum adversus rem iudicatam a 
restitutione in integrum adversus actus seu negotia iuridica. 

Si enim agitur de re iudicata, laesio resultare debet ab iniustitia 
sententiae, sine qua nulla laesio adesse dicitur (De Luca, De iudic., 

disc. 38, n. 10) seu, aliis verbis, iniustitia sententiae indubitate continet 
laesionem (S. Rota cit., Rec. dec. 672, n. 1, p. 2). 

3) Quod si item quaeratur quonam ordine se habeant invaliditas 
et iniustitia quoad restitutionem in integrum, dicendum est invalidi- 
tatem sententiae proprie esse causam nullitatis, eius vero iniustitiam 
causam esse restitutionis in integrum. Causae igitur restitutionis in inte- 
grum adversus rem iudicatam potissimum reducuntur, ut supra dictum 
est, ad iniustitiam sententiae (Dig. IV, [, 3; S. Rota cor. Crescent., dec. 16, 
n. 3, tom. 1, etc.). 

4) Quemadmodum invaliditas vel iniustitia rei iudicatae viam aperit 
restitutioni in integrum, ita eius validitas et iustitia restitutioni in inte- 
grum viam praecludit (S. Rota, Rec. dec. 660, n. 1, p. 4; decis. 329, n. 1, 
p. 2; cor. Crescentio, decis. 22, n. 3, 95, n. 1; 110, n. 1; 124, n. 1, tom. 1; 
decis. 161, n. 1, tom. 2, etc.). 

5) Iniustitia vero sententiae non praesumitur sed ab allegante pro- 
bari debet (De Luca, loc. cit., n. 10). Quare petens restitutionem in inte- 
grum, quum sit actor, tenetur probare causam, ex qua ei competat resti- 
tutio. Quia igitur iniustitia probari debet, ea certa esse debet, seu aliis 
verbis de ea debet constare. S. Rota (Rec. dec. 329, n. 1, p.%): « Non 
« constare de causis restitutionis in integrum fuit resolutum quia Con- 
« ventus S. Isidori non docet de suo bono iure, quod est fundamentum 
« restitutionis in integrum. Nam si bonum ius non iustificatur ex lae- 
« sione, docendo de iniustitia prolatae sententiae, non videtur esse locus 
« restitutioni in integrum ». Et decis. 660, n. 1, p. 4: « Fuit resolutum 
«non constare de causis restitutionis in integrum, quia Ferdinandus 
«non docet de invaliditate aut iniustitia prioris sententiae, per quae 
« solent causae restitutionis in integrum iustificari ». 

Concludendum igitur est ad obtinendam restitutionem in integrum 
probandam esse ab actore iniustitiam sententiae. 

6) Valde disputatum est inter partium patronos et Promotorem [usti- 
tiae utrum necessaria sit iniustitia notoria an vero sufficiat iniustitia 
simplex et ordinaria, et num, iuxta tradita a Card. De Luca (cit. n. 19 
et seqq.) iniustitia notoria requiratur quidem si restitutio petatur adversus 
tres conformes, sufficiat vero iniustilia simplex et ordinaria adversus rem 
iudicatam ex neglecta appellatione. 

Cum autem doctrinam communiorem amplexi simus, iuxta quam ad 
obtinendam restitutionem in integrum requiritur et sufficit ut probetur 
iniustitia sententiae, nulla distinctione facta inter iniustitiam notoriam 
et simplicem, ac inter rem iudicatam ex neglecta appellatione et tres 
conformes, iam hoc ipso hae quaestiones otiosae sunt in casu nostro. 

Nec obest quod restitutio in integrum facilius concedatur cum agitur 
de unica sententia, ex S. Rota decis. 169, p. 9, tom. 1, inter Rec. 

Nam 1) haec facilitas procedebat non ex lege, sed ex stylo Curiae, 
quem commendabilem non dicit ipse De Luca (cit. n. 12); «cum ita 
« inanis et elusoria remaneat legis dispositio, ut per rem iudicatam vel 
« tres conformes lites finem habere debeant, quoties iniustitia plus 
« quam clara et certa vel nullitas contrarium non suadeant ». 

2?) Esto quidem quod adversus unicam sententiam facilius conce- 
denda sit restitutio in integrum, vel largius ex quadam aequitate iudi- 
candum sit de causis restitutionis, at etiam in hoc casu de iniustitia sen- 
tentiae constare debet. 

Nec relevant ea quae opponit patronus actoris, nempe sufficere ut 
doceatur de bono iure etiam semiplene, immo sufficere ut constet de 
bono fumo causae, et quod sufficiat ut disputetur de iniustitia et 
meritis negotii principalis, summarie, pro gustu scilicet iustitiae vel 
iniustitiae, quae praetenditur. 

Nam 1) haec procedebant de antiquo stylo Signaturae Gratiae vel 
Iustitiae ad effectum audientiae, et ad effectum regulandi formam rescri- 
bendi, ut expresse docent De Luca cit. n. 18 et decisiones Rotae 105, 
n. 10, p. 6, 1. n. 5, p. 6, inter Rec., ete. 

2) S. Rota nunc non agit de restitutione in integrum ad solum 
effectum audientiae, sed ad effectum eam concedendi necne, seu ad 
effectum concedendi actionem ut causa reintegretur necne. 

Neque ad probandam iniustitiam sententiae necesse est disputare de 
causae meritis per apices iuris, perinde ac si causa esset nova et integra; 
nam hune antiquum stylum Curiae iam carpebat De Luca cit. n. 11. Quo- 
modocumgue igitur actor probet iniustitiam sententiae, id satis erit ad con- 
cedendam restitutionem in integrum, modo iniustitia sententiae probetur. 

Videndum igitur est an Parochus S. Agabii et Congregatio Paro- 
chorum probaverint iniustitiam sententiae. 

Et primo quidem assumunt distinctionem inter sodales ex iure et 
ex gratia ita accipiendam esse, ut sodales ex iure ii habiti sint qui cum 
Paroecias regerent, quas fundatores Congregationis obtinebant, essent 
quodammodo, ad societatem quod spectabat, fundatorum heredes; ii 
vero a saeculo septimodecimo sodales ex gratia, qui, quamvis succes- 
sionis titulum sibi vindicare non possent, in consociationem ex soda- 
lium arbitrio recipiebantur. 

Nam Congregatio iam a saeculo undecimo existit. Ei originem 
dederunt Sacerdotes Novarienses aliquarum ecclesiarum regimini pro- 
positi, qui iuxta morem aevo illo communem, coaluerunt in collegium. 

Cum Ecclesiae illae postea in Paroecias erectae fuerint, collegium voca- 
tum fuit: Congregazione dei Parroci urbani e suburbani di Novara. 

« La Congregazione dei Parroci, aiunt, come sorse, cosi sempre si 
« mantenne quale associazione affatto libera, privata, indipendente; e 
«come tale fu ritenuta e rispettata dalle Autorita ecclesiastiche ...... Cid 
« premesso l’attuale parroco dell’Ospedale Maggiore, nella sua assunta 
« qualita di successore degli antichi Parroci di S. Michele, non pud pro- 
« vare di essere successore di una delle Parrocchie dei fondatori, perché 
«i Parroci di S. Michele non vi furono ammessi che a congregazione 
« formata ». Parochia enim S. Michaelis erecta fuit saeculo circiter 
septimodecimo; non potest igitur eius Parochus ius habere ut in Con- 
gregationem recipiatur. 

Verum 1) ante omnia concedi nequit Congregationem esse socie- 
tatem independentem, si de absoluta independentia agatur eaque intel- 
ligatur respectu ad auctoritatem ecclesiasticam. Nam hoc in iure est 
absurdum. Et quoad factum, anno 1618, die 8 aprilis Vicarius Generalis 
Curiae Novariensis auctoritate sua facultatem, esto quidem per modum 
provisionis et sine praeiudicio Parochorum, tribuit Sacerdoti Bernar- 
dino Tornotti, Curato S. Michaelis, quamvis non pertineret ad Congre- 
gationem, ut posset processionaliter incedere etiam cum almutia sub 
Cruce ipsius Congregationis « donec aliud a nobis fuerit super prae- 
missis declaratum ». Et anno 1663, die 12 martii, Parochus S. Crucis 
receptus fuit in Congregatione et ius tam ei quam suis successoribus 
ut in Congregationem admitterentur. « Con Decreto della S. Congrega- 
« zione e con Decreto del Vicario Generale ... ». 

2) Eoque minus admitti potest illos tantum esse sodales ex iure 
qui Paroecias regunt, quas fundatores obtinebant; nam anno 1663, die 
12 martii, a Congregatione tributum fuit Parocho S. Crucis eiusque suc- 
cessoribus ius pertinendi ad Congregationem « quale successore e sur- 
« rogato da una delle due porzioni curate della Chiesa d’Ognissanti ... » ; 
et idem ius anno 1732, die 12 ianuarii, tributum fuit Parocho S. Mariae 
vulgo della Bicocca eiusque successoribus, scilicet: « fu stabilito che il 
« Curato della Bicocca debba succedere al Parroco di S. Giacomo; la 
« cui Chiesa era stata unita al Collegio degli oblati ... ». Distinguendum 
igitur est inter titulum originarium et acquisitum seu concessum, et 
titulus ad cooptationem in Congregationem potest quoque esse successio 
in portionem aliquam antiquarum Parochiarum, aut decretum Vicarii 
Generalis acceptatum a Congregatione, vel simplex deliberatio Congre- 
gationis, sive Parochus cooptatus succedat in aliquam portionem anti- 
quarum Parochiarum sive alia de causa. 

Opponit quoque Patronus actoris observantiam, in qua fundatur 
sententia Curiae Novariensis, esse ambiguam, tum quia Parochus seu 
Curaius Tornotti, quem primum inter Parochos S. Michaelis sodalem 
invenimus, ex gratia fuit admissus; tum quia factum utique habetur, 
quod plures ex Parochis S. Michaelis in sodalitatem sunt cooptati, at 
hoc factum nihil probat, quum non liqueat, an ipsi ex iure an vero ex 
gratia cooptati fuerint, vel facile in sensum contrarium retorquetur cum 
gratiae mentio in cooptatione Sacerdotis Tornotti expresse adiecta sit; 
tum denique quia ministeria quibus Parochi S. Michaelis in sodalitate 
functi sunt, nihil probant, cum etiam sodales ex gratia munus mini- 
stralis ex. gr. obtinere possint. 

Verum admitti nequit ex actis constare Parochum Tornotti receptum 
fuisse in sodalem, idque ex gratia, eoque minus concedi potest gratiae 
mentionem in eius admissione expresse adiectam fuisse. Nam quoad 
Parochum Tornotti agebatur tantum de facultate interveniendi proces- 
sionaliter cum Sodalibus, quamvis praedictus Parochus non esset de 
Congregatione, quam facultatem Vicarius Generalis tribuit sine praeiu- 
dicio Congregationis et per modum provisionis: « donec aliud a nobis 
« fuerit super praemissis declaratum ». Quoad ceteros vero Parochos 
S. Michaelis, non tantum plures ex iis, sed quotquot fuerunt Parochi 
S. Michaelis a loanne Baptista Degli Agostini usque ad ultimum Paro- 
chum Portigliotti, nempe Ioannes Baptista Degli Agostini, Franciscus 
Gallo, lulius Ferrari, Dominicus Delle Donne, Antonius Portigliotti, 
sodales fuerunt Congregationis, ut patet ex actis Congregationis vel ex 
manuscripto Frasconi: nullibi autem fit mentio gratiae. At gratia diffi- 
culter concipitur concessa omnibus Parochis S. Michaelis, eoque minus 
concipitur concessa quia de ea numquam mentio fit, dum e contra 
quoad alios Parochos, ex. gr. Petrum Besozio Parochum S. Crucis 
anno 1602, et Carolum Luino Parochum S. Mariae vulgo Della Bicocca, 
ea expressa fuit. Quoad tertium denique non est confundenda sententia 
iudicis cum deductionibus Parochi Pellagatta; sententia enim Curiae 
Novariensis ex manuscripto Frasconi deducit ius Parochorum S. Michaelis 
non quia munera in Congregatione obtinuerint, sed alio prorsus ex capite, 
ut cuilibet legenti patet. 

Denique quod potissimum est, ea quae Patroni disputant de obser- 
vantia in casu, aequivocatione non carent. Nam Patronus actoris obser- 
vantiam ducit ab anno 1707 ad annum 1782, vel potius tantum ad 
annum 1736, quo in casu, concludit, observantia non solum non est 
centenaria, sed ne quadragenaria quidem. 

Patronus vero Parochi Pellagatta gratuito eam ducit ab anno 1660. 

At observantia seu pacifica possessio, vel recognitio iuris Parocho- 
rum S. Michaelis, de qua agit sententia Curiae Novariensis, ea est quae 
deducitur ex actis Frascone, Bertone, Croce et Marucco. 

Ait enim sententia: « Gli atti Bertone, Croce e Marucco non sono 
« prodotti principalmente quali atti costitutivi del diritto del Parroco 
« dell’ospedale, ma quali atti comprovanti che al tempo in cui vivevano, 
« era unanime presso la Congregazione la convinzione sul diritto indi- 
« scusso pacifico avente validita del Parroco dell’ospedale, ed attestano, 
« specie col manoscritto Frascone, 0 suppongono il godimento del legit- 
« timo e pacifico possesso del diritto; ed @ un fatto costitutivo del quasi 
« possesso pit che centenario, che presume il miglior titolo del mondo 
«e dispensa dalla produzione del titolo ». 

Et concludit: « Le sopra esposte considerazioni sugli atti prodotti ... 
« producono nel giudice il convincimento della spettanza del diritto del 
« Parroco di S. Michele all’Ospedale Maggiore ... di appartenere alla 
« Congregazione, convincimento che é il convincimento ininterrottamente 
« constatato nel manoscritto Frasconi, nell’atto Bertone, prima del 1806, 
«e dopo il 1806 negli atti Croce e Marucco ». 

Et primo quidem iure merito sententia tenet manuscriptum Fra- 
sconi recognoscere penes Congregationem ius pacificum, incontroversum, 
et vigens iam ante annum 1731, Parochi S. Michaelis, idque recte con- 
cludit tum ex eo quod ibi de acceptationibus pro gratia expresse mentio 
fit, dum quoad Parochum 8S. Michaelis de gratia non fit mentio, eo 
praesertim quod immediate ante Parochum S. Michaelis indicatur acce- 
ptatio Parochi S. Mariae vulgo Della Bicocca anno 1731, ex gratia, tum 
ex eo quod in numero duodecim Parochorum « componenti la Congre- 
gazione » necessario includendus est Parochus S. Michaelis, ut colligitur 
quoque ex scripto Croce. 

Nec relevant quae Patronus actoris apponit contra vim probandi 
manuscripti « Frasconi » nempe 1) manuscriptum non manare a soda- 
litate ; 2) gratiae mentionem quoad Parochum Portigliotti fuisse omissam, 
quia non erat primus ex Parochis S. Michaelis, qui admitteretur in soda- 
litatem, ut confirmatur ex exemplis Parochi S. Crucis et S. Mariae della 
Bicocca; 3) in illo numero duodecim Parochorum « componenti la Con- 
gregazione » referri quoque Parochos admissos pro gratia, uti Parochum 
S. Crucis et Parochum S. Mariae vulgo della Bicocca. 

Nam quoad primum, sententia non dicit sodalitatem recognoscere 
ius Parochi S. Michaelis, sed manuscriptum recognoscere ius illud penes 
Congregationem. 

Quoad secundum argumentatio procedit ex falso supposito quod 

Parochus Tornotti expressa gratiae mentione admissus fuerit. Quod si 
de successoribus Petri Besozio, Parochi S. Crucis admissi pro gratia 
die 23 iulii 1662, et Caroli Luino, Parochi S. Mariae vulgo della Bicocca, 
admissi pro gratia die 27 augusti 1731, non fit mentio de gratia ideo 
est quia, ut colligitur a documentis ab ipso Actoris Patrono postremo 
adductis, Parochus S. Crucis factus est sodalis ex iure die 12 martii 1663, 
et idem ius obtinuit Parochus S. Mariae vulgo della Bicocca die 12 ianua- 
rii 1732. Quoad tertium denique notandum est quod Parochus S. Crucis, 
ut supra dictum est, admissus fuerat ex iure anno 1663, et quamvis 
Parochus S. Mariae vulgo della Bicocca admissus fuerit de iure tantum 
anno 1732, non tamen inde concludi potest manuscriptum Frasconi 
anno 1731 illum ex errore inclusisse in numero duodecim Parochorum 
« componenti la Congregazione ». 

In actu autem Visitationis Pastoralis, quam Episcopus Balbis Ber- 
tone fecit die 5 martii 1769 Congregationi, legitur quod vocati compa- 
ruerunt Parochus vulgo della Bicocca deputatus ; et Parochus S. Andreae 
ministralis Congregationis, qui exhibuerunt nonnulla documenta et iura... 
quibus per praedictum Episcopum visis, examinatis et recognitis, com- 
pertum fuit: componitur a nonnullis R. R. Parochis Urbanis et subur- 
banis, nempe Parochus Ecclesiarum S. Petri, S. Crucis, S. Eufemiae, 
S. Stephani, S. Andreae, S. Agabii, S. Mariae della Bicocca ... et quamvis 
Parochi praedictarum ecclesiarum habeant ius quod in fratres recipiantur, 
cogi tamen non possunt. Et exinde iure merito sententia concludit quod 
« qualche atto costitutivo certo @ supponibile sia stato dal Vescovo esa- 
« minato fra i documenti esibitigli. In ogni caso il verbale di visita 
« Balbis Bertone attesta essere stato allora presso la Congregazione indi- 
« scusso, pacifico, da tempo vigente, il diritto di far parte della Congre- 
« gazione dei Parroci enumerati nell’elenco ». 

Denique ius Parochi S. Michaelis sententia deducit ex scripto Parochi 
Croce, Decani Congregationis 1 aprilis 1839, et ex relatione Parochi 
Marucco nomine Congregationis facta anno 1902. 

Quae autem opposuit Patronus actoris contra actum Visitationis 
Pastoralis Episcopi Balbis Bertone, nempe Parochos S. Crucis et San- 
ctae Mariae vulgo della Bicocca fuisse sodales ex gratia, nunc ne locum 
amplius habent post documenta ultimo producta, ex quibus patet ius 
acquisitum fuisse a Parocho S. Crucis anno 1663 et a Parocho S. Mariae 
vulgo della Bicocca anno 1732. 

Nec item cogit argumentum contra scriptum Parochi Croce, ex eo 
desumptum quod Parochus S. Eustachii hodie quoque ex gratia tantum 
admittitur. 

Nam potior vis probandi huius documenti non pendet ex supputa- 
tione Parochorum conflantium numerum novem titulorum parochia- 
lium ius habentium ad Congregationem, sed ex eo quod: « Tra i titoli 
« superstiti enumera il titolo vacante di S. Michele, e aggiunge che 
« avendo il Card. Morozzo Vescovo rimesso la Parrocchia di S. Michele, 
« venendo in essa istituito un sacerdote secolare, questo ritornera nel 
« suo primo diritto di chiedere ed ottenere l’ammissione alla detta Con- 
« gregazione ». 

Quare vi sua destituta sunt ea quoque quae opponit idem Patronus 
contra novam Parochiam S. Michaélis, nempe Parochiam Nosocomii 
Maioris Novariae esse noviter erectam, et non successisse in omnibus 
iuribus antiquae Parochiae S. Michaelis praesertim quoad Congrega- 
tionem Parochorun. 

Nam, ut patet ex decreto Episcopi Morezzo collato cum Brevi 
Pii VIII ecclesia S. Michaelis est erecta, seu melius de novo excitata ac 
in pristinum restituta. Et in Brevi Pii VIII expresse legitur: Paroeciam 
S. Michaelis restitwere ...in Paroecia restituenda ... 

Et quod restituta fuerit quoque in suis iuribus adversus Congrega- 
tionem, patet non solum ex citato documento Parochi Croce, producto 
ab ipsa Congregatione, sed etiam ex relatione Parochi Marucco, quae 
adservatur in Archivio Congregationis, et contra quam, iura Parochiae 
S. Michaelis quod spectat, nullam protestationem aut reservationem 
emisit Congregatio. Quod argumentum maiorem vim obtinet si consi- 
dereretur cum sententia quod « la Congregazione, la quale aveva nel 
«suo archivio tali atti (Croce et Marucco) sarebbe certo insorta se 
« avesse ritenuto non competere il diritto di cui:si tratta, come fece 
«nel caso dell’ammissione dei curati della Cattedrale, di S. Gau- 
«denzio e di S. Martino... ». 

Quum igitur non constet de iniustitia sententiae, non est cur inqui- 
ramus de laesione gravi, nam sine iniustitia nulla laesio adesse dicitur 
(De Luea cit. n. 10). Ceterum ubi gravis laesio in casu, si fatente ipso 
patrono actoris, admissio licet ex gratia id efficit, ut sodales nisi expres- 
sam, ut aliquando evenit, iurium terminationem praestituant, sua omnia 
iura cum admissis communicent? Quodsi Congregatio conqueritur a sen- 
tentia Curiae Novariensis aboleri regulam, quae inde a fundatione plura 
per saecula in Collegio viguerat: neminem ex iure admitti, qui uni ex 
fundatoribus non succederet; huic, quae praetenditur, regulae extremam 
plagam inflixit Congregatio ipsa, allegando duo documenta 12 marti 1663 
et 12 ianuarii 1732. 

Quibus rite tum in facto, tum in iure perpensis, Nos infrascripti 
Auditores pro Tribunali sedentes, Christi nomine invocato, et solum 
Deum prae oculis habentes, ad proposita dubia respondemus: ad I. Affir- 
mative, seu constare de re iudicata in casu; ad II. Negative, seu non 
esse, locum restitutioni in integrum. Expensas vero compensatas inter 
partes volumus. 

Ita pronunciamus, et definitive sententiamus mandantes Ordinariis 
locorum et ministris Tribunalium, ad quos spectat, ut exsecutioni man- 
dent hanc nostram definitivam sententiam, et adversus reluctantes pro- 
cedant ad normam Sacrorum Canonum et praesertim sess. XXV, c. 3, 
de ref., Conc. Trid., iis adhibitis exsecutivis et coércitivis mediis, quae 
magis efficacia et opportuna pro rerum adiunctis existimaverint. 


Aloisius Sincero, Ponens. 
Ioseph Mori. 
Fridericus Cattani Amadori. 


Ex Cancellaria, 18 augusti 1916. 


Sac. T. Tani, Notarius. 

DIARIUM ROMANAE CURIAE 


SACRA CONGREGAZIONE DI PROPAGANDA FIDE 


AVVISO DI CONCORSO 


E aperto presso la S. C. di Propaganda Fide il concorso per la provvista 
di un ufficio di minutante nella Segreteria latina. 

I sacerdoti che desiderassero prendervi parte dovranno esibire alla Segre- 
teria stessa, entro un mese dalla data del presente avviso, la domanda corredata 
delle opportune generalita e del « nulla osta» del relativo Ordinario. 

— richiesta per l’ammissione al detto concorso la laurea in S. Teologia o 
in Diritto Canonico. 

E poi in facolta dei concorrenti presentare quei titoli che possono compro- 
vare la loro capacita all’ufficio in parola. 

A suo tempo verranno stabiliti i giorni in cui avra luogo il concorso. 

A titolo di informazione per i sacerdoti che volessero conicorrere, si avverte: 


1) che il concorso consistera in due prove scritte, delle quali una in 
lingua latina, laltra in italiano; 
2) che i temi verseranno specialmente sulla Teologia Morale e sul 
Diritto Canonico; 
3) che si terra in particolare considerazione la conoscenza delle lingue 
estere. 
1 concorrenti non dovranno eccedere |’eta di 45 anni compiuti. 


Roma, dalla S. C. di Propaganda Fide, 12 luglio 1917. 


S. CONGREGAZIONE DEI RITI 


Martedi 3 luglio 1917, nel Palazzo Apostolico Vaticano, si é tenuta la 
Congregazione Particolare dei sacri Riti, nella quale gli Emi e Rmi Signori 
Cardinali ed i Rmi Prelati componenti la medesima, hanno discusso e dato il 
loro voto sopra le seguenti materie: 


1. Intorno alla validita ed al rilievo dei Processi costruiti nel Vicariato 
Apostolico della Nyanza Settentrionale sopra il martirio, la causa del martirio, 

i segni e prodigi dei Venerabili Servi di Dio Carlo Luanga, Mattia Murumba 
e 20 Compagni, che si asseriscono uccisi nell’Ouganda, in odio della Fede, 
nel 1888: ed intorno al culto, in ossequio ai Decreti di Urbano VIII, non mai 
prestato ai medesimi Ven. Servi di Dio; 

2. Intorno alla validita ed al rilievo del Processo Apostolico costruito 
nella Curia di Napoli sopra la fama di santita della vita, delle virtt e dei mira- 
coli in genere della Ven. Serva di Dio Maria Rosa Carafa, dei Baroni di Traetto, 
dell’ Istituto delle Ancelle del Sacro Cuore di Gest nella citta di Napoli; 

3. Intorno al culto, in ossequio ai decreti di Urbano VIII, non mai prestato 
ai Venerabili Servi di Dio Giacomo Sales, sacerdote, e Guglielmo Saltamoch, 
coadiutore, ambedue della Compagnia di Gesi, che si asseriscono uccisi in odio 
alla Fede nel 1593 in Aubenac, della diocesi di Viviers ; 

4. E parimenti intorno al culto non mai prestato, come sopra, al Vene- 
rabile Servo di Dio Gaspare Bertoni, sacerdote, fondatore dell’ Istituto dei Preti 
delle Sacre Stimmate di N. S. Gest Cristo; 

5. Ed infine intorno al culto non mai prestato, come sopra, al Servo di 
Dio Carlo Domenico Albini, sacerdote, della Congregazione degli Oblati di 
Maria Immacolata. 


Martedi 17 luglio 1917, nel Palazzo Apostolico Vaticano, con |’ intervento 
degli Emi e Rmhi Signori Cardinali e col voto degli Emi Prelati Officiali e 
Consultori teologi, si é¢ tenuta la Congregazione dei Riti Preparatoria per 
discutere quattro miracoli, che si asseriscono da Dio operati per intercessione 
della Ven. Ludovica de Marillac, vedova Le Gras, Confondatrice delle Figlie 
della Carita: i quali miracoli vengono proposti per la beatificazione della 
stessa Ven. Serva di Dio. 


SEGRETERIA DI STATO 


NUNZIATURE APOSTOLICHE 


Con dispacci della Segreteria di Stato, in data 20 luglio 1917, la Santita 
di Nostro Signore, nella fausta ricorrenza delle feste centenarie dell’ indipen- 
denza nazionale del Peri, si é degnata di elevare la Rappresentanza Pontificia 
presso l’anzidetta Repubblica dal grado di Internunziatura a quello di Nun- 
ziatura Apostolica, e di nominare simultaneamente Nunzio Apostolico del Perit 
Mons. Lorenzo Lauri, arcivescovo titolare di Efeso. 


Parimenti con dispacci della Segreteria di Stato in data 20 luglio 1917, 
la Santita di Nostro Signore, prendendo occasione della ricorrenza anniver- 
saria dell’indipendenza nazionale della Colombia, si é degnata di elevare la 

Rappresentanza Pontificia presso la detta Repubblica dal grado di Internun- 
ziatura a quello di Nunziatura Apostolica, e di nominare simultaneamente 
Nunzio Apostolico di Colombia Mons. Enrico Gasparri, arcivescovo titolare 
di Sebaste. 


NOMINE 


Con Biglietti della Segreteria di Stato il Santo Padre si é@ degnato di 
nominare: 


7 luglio 1917. L’ Emo signor cardinale Aristide Rinaldini, Protettore della 
Congregazione delle Figlie di Maria, di Gerona 


(Spagna). 

ae » L’Emo signor cardinale Giulio Tonti, Protettore delle Suore 
della Provvidenza, di Portieux. 

>» » » Mons. Benedetto Melata ed i Revmi PP. Pasquale Brugnani 


dei Minori, Gioacchino Maria Dourche dei Servi 
di Maria, Raffaele di S. Giuseppe dei Carmelitani 
Scalzi e Giuseppe Drehmanns dei Sacerdoti del 
Sstho Redentore, Consultori della Sacra Peni- 
tenzieria per la Sezione delle Indulgenze. 


20 » » Emo signor cardinale Basilio Pompilj, Protettore dell’ Isti- 
tuto di S. Giovanni Battista. 
» Rev. sac. D. Federico Fioretti, Segretario di Nunziatura 


di seconda classe. 


Con Brevi apostolici il Santo Padre si é degnato di nominare: 


Assistentti al Soglio Pontificio: 


14 maggio 1917. Mons. Michele Tommaso Labrecque, vescovo di Chicoutimi. 
10 luglio » Mons. Giuseppe Gamba, vescovo di Novara. 
13 » » Mons. Giuseppe Maria Koudelka, vescovo di Superior. 


Prelati Domestici di S. S.: 


27 giugno 1917. Mons. Carlo Barbarulo, dell’archidiocesi di Salerno. 
» » Mons. Francesco Santucci, della medesima archidiocesi. 
17 luglio » Mons. Colino Chisholm, della diocesi di Antigonish. 


| 

ONORIFICENZE 


Con Brevi apostolici il Santo Padre si é degnato di conferire le seguenti 
onorificenze : 
La Placca dell'Ordine di S. Gregorio Magno, classe civile: 


17 luglio 1917. Al sig. comm. Giovanni von Reitzenstein, ciambellano e ceri- 
moniere della Corte di Baviera. 


La Commenda con placca dell'Ordine di S. Gregorio Magno, classe civile: 


15 luglio 1917. Al sig. Francesco Donoso Carvallo, sotto-segretario di Stato 
agli Esteri in Baviera. 


La Commenda con Placca dell’Ordine di S. Gregorio Magno, classe militare: 


4 luglio 1917. Al sig. marchese Adriano de Bertier Pinsaguel, dell’archidio- 
cesi di Tolosa. 


La Commenda dell’Ordine di S. Gregorio Magno, classe civile: 


3 luglio 1917. Al sig. Umberto Luigi Leicester, dell’archidiocesi di Bir- 
mingham. 

15 » » Al sig. Alvaro Baeza-Yavar, capo della Sezione Diplomatica, 
del Protocoilo e Cerimoniale al Ministero degli 
Esteri in Baviera. 

19 » » Al sig. Maurizio Schneemann, della diocesi di Miinster. 


ll Cavalierato dell’'Ordine di S. Gregorio Magno, classe civile: 


15 luglio 1917. Al sig. Cristiano Jordan, segretario di legazione, addetto al 
Ministero degli Esteri in Germania. 

21 » » Al sig. Emilio Arri, della diocesi di Santander. 

23 > » Al sig. dott. Carlo Giuseppe Reginaldo O’ Reilly, dell’archi- 
diocesi di Westminster. 


La Commenda dell Ordine di S. Silvestro Papa: 
2 aprile 1917. Al sig. avv. Pier Umberto Giaj-Levra, dell’archidiocesi di 
Torino. 
fl Cavalierato dell’Ordine di S. Silvestro Papa: 


6 luglio 1917. Al sig. Benedetto Baroli, della diocesi di Novara. 


t 

MAGGIORDOMATO DI SUA SANTITA 


NOMINE 
Con Biglietti di S. E. Rtha Mons. Maggiordomo, il Santo Padre si é degnato 
di nominare: 
Camerieri Segreti soprannumerari di S. S.: 


5 luglio 1917. Mons. Maurizio Lartigue, della diocesi di La Rochelle. 

” Mons. Gabriele Jeandeau, della medesima diocesi. 

- Mons. Alessio Meneau, della medesima diocesi. 

> Mons. Eugenio Cloutour, della medesima diocesi. 

Mons. Alberto Levame. 

19 Mons. Adriano Giovanni Holiérhoek, della diocesi di Harlem 


Cameriere Segreto di Spada e Cappa soprannumerario di S. S.: 
19 gennaio 1917. Il sig. Mariano Sobolewski, dell’archidiocesi di Leopoli. 


Cameriere d’onore in abito paonazzo di S. S.: 


2 luglio 1917. Mons. Agostino Hoeller, dell’archidiocesi di Colonia. 


Cappellani d’onore extra Urbem di S. S.: 


19 gennaio 1917. Mons. Michele Mudri, della diocesi di Crisio. 
. > » Mons. Giovanni Simrak, della medesima diocesi. 


NECROLOGIO 


21 giugno 1917. . Giacomo Browne, vescovo di Ferns (Irlanda). 
1 luglio » . Giovanni Mangan, vescovo di Kerry (Irlanda). 
2 » - . Giuseppe Giustiniani, arcivescovo di Sorrento. 
8 » - . Gioacchino Giuseppe Vieira, arcivescovo tit. di Cirro. 
> » Antonio Maria Duran, vesc. di Guayana (Venezuela). 
> » . Teodoro Messajeh, vescovo di rito caldeo, della diocesi 
di Kerkuk nel Kurdistan. 
10 . Arsenio del Campo y Monasterio, dei Romitani di 
S. Agostino, vescovo titolare di Epifania. 
. Pasquale Trosksi, vescovo tit. di Nacolea. 

